Pemandu Myvi Kongsikan Keadaan Terkini Selepas Terselamat Daripada Kemalangan Ngeri

Pada minggu ini kisah sebuah lori melanggar beberapa buah kenderaan masih hangat menjadi bualan orang ramai, lebih-lebih lagi selepas melihat pemandu kereta Perodua Myvi berjaya keluar daripada kenderaan dengan selamat.

Jika dilihat pada keadaan kereta Myvi tersebut, amat mustahil untuk seseorang dapat keluar daripada kenderaan yang sudah hancur remuk tanpa sebarang kecederaan parah.

A post shared by VOCKET Car Club (@vocketcarclub)

Baru-baru ini salah seorang rakan kepada pemandu Myvi telah berkongsi beberapa klip video di TikTok yang mana dia telah menghubungi pemandu itu untuk bertanya khabar dan kisah lebih lanjut mengenai kemalangan tersebut.

Menurut pemandu itu atau lebih dikenali sebagai Nik, dia sudah pun keluar daripada hospital selepas membuat rawatan lanjut setelah kemalangan ngeri berlaku kepada dirinya.

Tambah Nik lagi, hasil rawatan lanjut mendapati hidungnya patah, mulut perlu dijahit dan baru sekarang beberapa bahagian di badannya terasa sakit kesan impak hentaman kuat lori pasir tersebut.

Reply to @zad.trump Alhamdulillah Abang Nik sudah discharge. #fyp #fypシ

♬ original sound – firdaushshm – firdaushshm

Muka Nik turut mengalami bengkak bengkil akibat sistem keselamatan beg udara kereta Myvi terbuka sejurus lori itu menghentam bahagian belakang keretanya.

Rakan Nik menyatakan ramai orang mengatakan kereta Nik tidak mempunyai sistem keselamatan beg udara, namun Nik menyangkalnya dengan menyatakan sekiranya kereta tersebut tidak mempunyai airbag, mungkin dia tidak akan terselamat dalam kemalangan ngeri tempoh hari.

Pada masa yang sama Nik mengucap syukur kepada Allah S.W.T memanjangkan usianya kerana semasa insiden terjadi, rempuhan lori itu menghancurkan struktur kereta Myvi itu betul-betul sehingga di bahagian belakang tempat duduk pemandu dan pada masa yang sama keretanya tidak meletup.

Reply to @faraf4uzi Terima kasih kepada semua yang tolong Abang Nik keluar dari kereta. #fyp #fypシ

Rata-rata ramai orang kagum melihat Nik boleh keluar daripada tingkap hadapan yang sudah pecah. Namun sebenarnya, dia meminta pertolongan orang ramai di tempat kejadian untuk ‘membuka’ laluan supaya Nik boleh keluar daripada keretanya yang hancur remuk itu.

“Tak boleh keluar juga dari tingkap waktu itu, kereta itu sudah remuk jadi bentuk ‘V’. Lepas itu saya minta tolong orang ramai tarik kereta itu untuk besarkan ruang, barulah saya boleh keluar,” terang Nik kepada rakannya melalui perbualan telefon.

Apabila ditanya mengenai pemandu lori yang melanggarnya, Nik menyatakan dia sendiri langsung tidak tahu bagaimana dengan pemandu tersebut dan hanya memaklumkan akan membuat laporan polis pada hari berikutnya.

Reply to @wanfazrel Ramai nak tahu siapa driver lori tu tapi Abang Nik pun tak perasan siapa. #fyp #fypシ

Sebelum mengakhiri perbualan, Nik sekali lagi mengucapkan syukur kerana terselamat daripada kemalangan ngeri yang menimpa dirinya baru-baru ini. Bagi Nik, kejadian tersebut umpama satu ‘keajaiban’ yang dia tidak akan lupa sampai bila-bila.

Orang ramai rata-rata kagum mendengar cara Nik berbual dengan cukup tenang dan sopan-santun semasa berkongsi keadaan terkini dirinya. Pada masa yang sama netizen memuji Nik kerana dia tidak ‘menunjukkan’ sebarang nada perasaan marah apabila diajukan soalan mengenai pemandu lori yang hampir menyebabkan dia kehilangan nyawa.

Mari kita semua sama-sama mendoakan Nik cepat sembuh seperti sedia kala dan mendapat ganti rugi yang setimpal daripada pihak yang bertanggungjawab.

Hasil siasatan awal pihak polis mendapati pemandu lori pasir tersebut positif dua jenis dadah. Baca lebih lanjut melalui pautan di bawah.

Pemandu Lori Pasir Punca Kemalangan Ngeri Didapati Positif Dadah

Lori Pasir Hilang Kawalan Rempuh Myvi Hingga Remuk Teruk


Pemandu Myvi Sebabkan Kematian Anggota Tentera Dalam Kemalangan Di Johor Dipenjara 6 Tahun

Pemandu Perodua Myvi yang menyebabkan kemalangan maut di Johor baru-baru ini telah dijatuhkan hukuman penjara selama 6 tahun dan turut didenda sebanyak RM8,000 oleh mahkamah hari ini.

Selain daripada dijatuhkan hukuman penjara, wanita berusia 23 tahun itu juga difahamkan didenda sebanyak RM8,000 oleh Mahkamah Johor Bahru hari ini.

Pertuduhan yang menyebabkan beliau dijatuhkan hukuman penjara dan denda itu bagaimanapun masih belum dikongsikan oleh laporan seperti yang terbit di akaun Bernama Radio sebentar tadi.

Pemandu wanita yang terbabit kemalangan hingga sebabkan kematian seorang anggota TLDM dekat Plaza Pelangi, Sabtu lalu, dijatuhi hukuman penjara enam tahun dan didenda RM8,000 oleh Mahkamah Majistret Johor Bahru, setelah mengaku bersalah, hari ini. pic.twitter.com/Qazfpa1YIS

— BERNAMA Radio🇲🇾 (@bernamaradio) October 15, 2020

Bagaimanapun, menurut laporan Harian Metro awal hari ini, wanita berusia 23 tahun itu difahamkan didakwa atas beberapa pertuduhan antaranya Seksyen 41(1) Akta Pengangkutan Jalan 1987 kerana memandu secara cuai sehingga menyebabkan kematian.

Beliau sebelum ini mengakibatkan kemalangan maut antara kereta yang dipandunya bersama Honda Accord dan Proton Iswara di Kilometer 4 Jalan Johor Bahru – Kota Tinggi pada hujung minggu lalu.

Kemalangan itu mula mencuri perhatian netizen sebelum ini selepas rempuhan berkelajuan tinggi itu berjaya dirakam kamera dashcam salah sebuah kereta yang berada dari arah bertentangan.

Siasatan yang dijalankan pihak polis terhadap pemandu Myvi itu kemudiannya mendapati beliau tidak mempunyai lesen memandu kenderaan, selain cukai jalan dipercayai sudah tamat tempoh.

Ujian air kencing yang dilakukannya ketika itu juga menurut Ketua Polis Daerah Johor Bahru Selatan, Asisten Komisioner Mohd Padzli Mohd Zain positif dadah.

Baca kembali perkongsian kami sebelum ini mengenai kemalangan maut itu menerusi pautan di bawah.

Terakam Di Kamera ‘Dashboard’, Myvi Putih Terbang Selepas Langgar Kereta Menunggu Lampu Isyarat


Pemandu Myvi Terkejut ‘Disambut’ Meriah Semasa Rentas Negeri Ke Melaka

Setelah hampir dua tahun rakyat ‘terkurung’ akibat pandemik COVID-19, akhirnya pada 10 Oktober lalu Perdana Menteri telah mengumumkan pergerakkan rentas negeri dibenarkan setelah berjaya mencapai 90% populasi dewasa lengkap divaksinasi.

Berita tersebut telah membuatkan orang ramai keluar merebut peluang terbabit untuk ke destinasi masing-masing samada pulang ke kampung atau bercuti di negeri lain.

Seorang pemandu Myvi tidak menyangka niatnya mahu bercuti ke Melaka baru-baru ini telah menjadikan dia sebagai antara ‘tetamu’ terawal yang disambut meriah semasa acara sambutan ketibaan pelancong oleh Ketua Menteri dan Exco Pelancongan Negeri Melaka di Plaza Tol Ayer Keroh.

exit ayer keroh (melaka)..tak sangka jadi org pertama perasmian hehehe alhamdulillah#bossku #ydp

Dalam video TikTok yang dimuat naik olehnya, kelihatan pihak media, wakil kerajaan negeri Melaka serta para petugas yang lain penuh mengelilingi keretanya untuk merakam detik-detik tersebut.

Video tersebut telah meraih ribuan komen daripada pengguna TikTok lain yang turut sama teruja melihat pemandu Myvi itu disambut dengan penuh meriah sekali.

tngok sat apa YB melaka bgi hahaha #fyp #trimakasih

♬ Thank You Allah (feat. Cat Farish & Ustaz Haris) – Alyah

Dalam satu video yang lain pula, pemandu Myvi tersebut menunjukkan apa hadiah yang dia terima semasa acara sambutan ketibaan pelancong itu. Setiap kenderaan yang berada semasa acara tersebut berlangsung telah menerima satu beg ‘Kit Pencegah Covid’ berisi 2 pek pelitup muka, satu pek tisu lembap anti bakteria, satu botol pembersih tangan, satu botol air mineral dan peta lokasi percutian menarik di negeri Melaka.

Menurut Exco Pelancongan Negeri Melaka, Datuk Muhammad Jailani Khamis, dijangka dalam sehari sekitar 30,000 pelancong bakal masuk ke negeri tersebut. Namun beliau tidak menolak jumlah pelancong boleh menjangkau lebih daripada angka itu berdasarkan kesesakan lalu-lintas yang sedang dialami ketika waktu ini.

Tambahnya lagi, tagline yang pernah digunakan oleh negeri tersebut pada tahun 2019 telah kembali menjadi realiti semula, “Melaka itu jammed, jammed itu Melaka.”

Di Perlis pula, rekod salah laku jalan raya semakin meningkat akibat kemasukkan kenderaan dari tempat lain sejak rentas negeri dibenarkan. Baca lebih lanjut melalui pautan di bawah.

Perlis Rekod Peningkatan Pemandu Langgar Lampu Isyarat Sejak Rentas Negeri Dibenarkan

Remaja Kelantan Kena Denda RM2,000, Daki Bukit Tanpa Lengkap Dua Dos Vaksin

Bawa Keluarga Melancong Naik Helikopter, Perkongsian Hairul Azreen Raih Perhatian Netizen


Adakah Anda Perlukan Supplemen? Rujuk 12 Perkara Ini Sebelum Buat Keputusan

Perlu atau tidak supplemen? Pada saya untuk soalan tersebut jawapanya adalah YA dan TIDAK.

Ya. Supplemen hanya diperlukan untuk golongan-golongan tertentu. Antara golongan tersebut adalah:

Tidak bagi mereka yang sihat. Ini kerana orang yang sihat tidak memerlukan supplemen. Sebenarnya anda boleh memperolehi segala nutrient yang diperlukan oleh badan dengan hanya mengambil pelbagai variasi makanan dengan betul.

Harus diingat, tidak seperti ubat yang telah dijalankan kajian klinikal, supplemen bukan untuk menyembuh, merawat dan juga mencegah penyakit. Banyak kajian telah dijalankan untuk membuktikan supplemen tidak boleh merawat atau mengurangkan progress penyakit kronik.

Antara supplemen yang popular adalah seperti multivitamin, calcium, Vit B complex, calcium, vitamin D, pengurusan berat badan. Harus diingat penggunaan supplemen yang berlebihan boleh menyebabkan kesan sampingan.

Berikut pula adalah antara soalan yang perlu anda tanya diri sendiri sebelum mengambil mana-mana produk supplemen:

1. Pastikan anda menerima nasihat pengamal perubatan bertauliah. Jika doktor tidak sarankan, baiklah anda berfikir dahulu. Tetapi ingat, cuba elakkan dari berjumpa pengamal perubatan yang mempunyai conflick of interest.

2. Pilihlah produk yang mendapat kelulusan KKM. Jika anda ingin membeli supplemen, pastikan ianya mendapat kelulusan dari KKM. Jika mendapat kelulusan pastikan ianya yang asli. Kalau nak tahu berdaftar ke tidak, kena tengok hologram meditag dan nombor pendaftaran MAL supplemen ada N di belakang.

3. Hati- hati jika 1 supplemen mampu merawat puluhan penyakit. Ini kerana tiada benda dalam dunia ini yang mampu merawat puluhan penyakit. Jika ya, anda mungkin ditipu.

4. Hati-hati jika supplemen mampu merawat atau mengurangkan sakit dengan pantas. Kekemungkinan besar terdapat bahan-bahan yang terlarang seperti steroid, siburtramine, chlorpheramine dan sebagainya.

5. Elakkan dari membeli produk dari orang yang bukan dari bidangnya. Lebih baik membeli supplemen dari orang yang arif.

6. Jangan tinggalkan ubat yang diberikan oleh doktor. Walaupun anda mengambil supplemen, jangan anda tinggalkan ubat doktor seperti apa yang saya terangkan di nombor 1.

7. Lakukan ujian darah secara berkala. Ini untuk memastikan semua bacaan darah berada dalam julat yang normal.

8. Berhenti segera jika mempunyai kesan sampingan selepas menggunakan supplemen seperti ruam- ruam di badan, muka, bibir dan bengkak badan, kegatalan dan lain lain simptom yang dirasakan selepas mengambil supplemen.

9. Testimoni adalah paling lemah, dengar boleh percaya jangan. Dalam sesuatu kajian, testimoni adalah merupakan yang paling bawah dalam piramid sesuatu kajian. Jadi, dengar boleh percaya nanti dulu.

10. Elakkan dari membeli supplemen yang dikeluarkan dari luar negara, yang tiada pengesahan yang sah. Sebagai contoh produk luar negara yang dijual di kaki lima.

11. Jangan terlalu berharap sesuatu supplemen mampu untuk mecegah atau mengurang sesuatu simptom.

12. Baca kandungan supplemen dengan teliti sebelum membeli. Jika anda tidak memahami bahasa perubatan yang digunakan, sila ambil gambar dan bertanya kepada yang pakar.

Jika anda ingin ambil supplemen, fikir-fikirkan sebelum bertindak. Jangan kita menjadi mangsa kerakusan sesetengah pihak yang bertujuan mendapat keuntungan. Apa yang penting hindari stress, ambil makanan dengan diet yang seimbang, lakukan senaman secara berkala, berhenti merokok dan kurangkan pengambilan alkohol adalah cara yang lebih efektif untuk menghindarkan diri dari pelbagai penyakit.

Baca lagi: ‘Mereka Kaya Kita Binasa’, Kisah Benar Akibat Amal Supplemen Menipu


Pemandu Myvi Tidak Jadi Memotong Di Lorong Kecemasan Selepas Kena ‘Libas’ Lori Treler

Seorang pengguna jalan raya, Azrai Zulkefeli tidak menyangka dapat melihat sebuah lori treler ‘mengacah’ Perodua Myvi yang mahu menggunakan laluan kecemasan. Kejadian itu berlaku semasa dia dalam perjalanannya dari Kulai ke Johor Bahru.

Insiden yang dirakam oleh dashcam Azrai Zulkefeli itu bermula dengan Myvi berwarna merah memotongnya menggunakan lorong kecemasan. Apabila kereta tersebut mahu ‘mencelah’ bersebelahan dengan lori treler, pemandu lori dilihat seakan ‘mengacah’ menghimpit mahu menghalangnya daripada menggunakan lorong kecemasan itu.

Myvi itu segera menghimpit ke penghadang tepi jalan kerana takut berlanggar dengan lori tersebut. Namun, mungkin disebabkan pemandu Myvi itu ‘terkejut berlebihan’, kereta berwarna merah itu melanggar bahagian ekor lori dan melanggar penghadang tepi jalan sekali lagi.

Hantaran video itu telah mendapat perhatian warganet yang melihat Myvi itu yang kelam-kabut apabila lori treler menghampiri seperti mahu menghimpitnya.

Pada masa sama, netizen juga memuji pemandu lori treler itu kerana dapat ‘menghalang’ sebuah kenderaan yang tidak bertanggungjawab mahu memotong barisan dengan menggunakan lorong kecemasan.

Pada akhir rakaman dashcam itu, Myvi merah terbabit segera masuk semula ke lorong kiri dan mengikut rapat di belakang lori treler yang ‘mengacahnya’.

Semoga orang ramai mengambil iktibar dan menjadi pengguna jalan raya yang lebih bertanggungjawab dengan tidak menggunakan lorong kecemasan andaikata tidak mempunyai hal-hal kecemasan tidak kira sewaktu trafik sesak ataupun tidak.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Tonton insiden Proton X50 terbalik selepas kelam-kabut menyelit di antara kenderaan lain semasa trafik sesak melalui pautan di bawah.

Kelam-Kabut ‘Menyelit’ Semasa Trafik Sesak, Proton X50 Terbalik Selepas Langgar Belakang Ativa

Malaysia Tersenarai Antara Negara Dengan Jalan Raya Paling Berbahaya Untuk Memandu

Pemandu Mempunyai Masalah Pendengaran Jadi Punca Honda CR-V Halang Laluan Ambulans


Pemandu Nyaris Rempuh Suzuki Swift Yang Nekad Masuk Lorong Motosikal

Semua orang sedia maklum lorong motosikal dibina khas untuk kenderaan tersebut. Namun terdapat segelintir pengguna kenderaan bertayar empat tetap ‘berdegil’ mahu menggunakan lorong terbabit.

Seorang pengguna jalan raya nyaris melanggar sebuah Suzuki Swift yang secara tiba-tiba membelok masuk ke lorong motosikal dari jalan utama. Setelah ‘dihon’ dengan kuat, Suzuki Swift itu meneruskan perjalanan masuk ke dalam lorong motosikal seperti tiada apa-apa yang berlaku.

A post shared by Rizal Hakimm (@rizal_hakimm)

Tindakan berbahaya dan melulu yang dilakukan oleh pemandu Suzuki Swift itu mendapat kecaman dan kritikan daripada netizen.

Pada masa sama, orang ramai juga kehairanan mengapa pemandu kereta itu memilih untuk menggunakan lorong motosikal walaupun lorong tersebut khas untuk kenderaan bertayar dua.

Ada yang mendakwa dia mendengar arahan aplikasi penunjuk arah Waze sehingga menyebabkan pemandu itu nekad menggunakan lorong motosikal yang kecil dan sempit itu.

Setakat artikel ini ditulis, netizen masih lagi berkongsi rasa tidak puas hati pada hantaran asal video tersebut dan sudah lebih 300 perkongsian semula oleh warganet.

Jika benar tindakannya itu berpunca daripada ralat aplikasi telefon pintar, semoga ia dijadikan pengajaran berguna buat pemandu Suzuki Swift itu supaya jangan terlalu ‘lurus’ kerana tindakannya itu hampir menyebabkan kemalangan kepada pengguna jalan raya yang lain.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini ada sebuah Toyota Vios bukan sahaja menggunakan lorong motosikal, bahkan pemandu itu turut melawan arus. Baca lebih lanjut melalui pautan di bawah.

Tiba-Tiba Keluar Dari Terowong, Lihat Aksi Berbahaya Kereta Ini Melawan Arus Di Lorong Motosikal

Pemandu Axia Disaman Setelah Salah Guna Laluan Motosikal


Ini Caranya Saya Dapatkan ‘Tour Guide’ Percuma Semasa Travel Di Seoul, Korea

Hari ni dah berjanji dengan seseorang nak jumpa dia sebab dia nak bawa saya pergi jalan-jalan di Bukchon Hanok. Lelaki Korea. Eh jangan salah sangka.

Sebenarnya saya ada membuat pendaftaran untuk khidmat pemandu pelancong di bawah tajaan Korean Tourism.

Mungkin ramai yang belum tahu kewujudan pemandu pelancong percuma di Seoul. Volunteer guide namanya.

Ada macam-macam pakej ditawarkan untuk kita melawat kawasan-kawasan menarik di Seoul seperti Bukchon Hanok, Istana, Insadong dan sebagainya. Anda boleh semak selanjutnya di Visit Seoul- Seoul Walking Tour Guide.

Kemudian buat tempahan di laman web mereka dan maklumbalas akan diberikan segera!

Dalam maklumbalas tersebut ada dinyatakan masa, nama pemandu pelancong serta tempat untuk kita bertemu pemandu pelancong (selalunya di stesen subway).

Saya memilih untuk ambil tour Bukchon Hanok kerana masa pertama kali ke Korea, tempat ni tak sempat dikunjungi.

Baca: Menetap Lebih 7 Tahun Di Seoul, Lelaki Ini Berkongsi 7 ‘Survival Tips’ Ke Korea Selatan

Inilah pemandu pelancong saya, Mr Lee. Mr Lee ni dah 10 tahun jadi pemandu pelancong dan tahu banyak mengenai sejarah Korea. Sambil-sambil kita berjalan, tengok rumah-rumah tradisional, ada orang ceritakan pada kita sedikit sebanyak kisah dan sejarah tempat tersebut.

Dia pun agak fasih berbahasa Ingeris, jadi kalau ada apa-apa pertanyaan tuh, dia boleh jawab. Kita pun tak sesat dan membuang masa. Sedikit pesanan yang ingin saya berikan di sini, tepati masa yang ditetapkan, jaga tingkahlaku dan jangan lupa ucapkan terima kasih.

Perjalanan dimulakan dari Istana Unhyeongung dan kami berjalan menuju kawasan Bukchon Hanok. Bukchon Hanok ni sebenarnya kawasan petempatan orang-orang besar zaman dahulu yang terletak antara 2 istana iaitu Gyeongbuk dan Changdeuk.

Banyak rumah-rumah di sini masih mengekalkan senibina tradisional Korea, jadi kawasan nih memang cantiklah untuk berjalan dan ambik gambar. Gigih juga kena berjalan mendaki kawasan berbukit ni.

Ada beberapa kawasan utama dan Mr Lee turut menunjukkan rumah Datuk Bandar Seoul, Presiden dan Perdana Menteri Korea. Perjalanan dari mula hingga tamat mengambil masa kira-kira 2 jam.

Jadi pada yang nak ke Seoul, apa tunggu lagi, cepat-cepat dapatkan perkhidmatan pemandu pelancong di Seoul.

Baca lagi: Perkongsian Itinerari Pusing Satu Korea Selatan 7 Hari Dengan Bajet RM1800


Pemandu Pelancong Tempatan Luah Perasaan Hilang Punca Pendapatan Kesan COVID-19

Wabak pandemik COVID-19 yang bermula di China dan kini telah menular ke seluruh dunia memberi impak yang besar terutama sekali ekonomi rakyat negara terlibat.

Di Malaysia, hampir semua sektor terkesan dengan penularan wabak COVID-19 terutama sekali sektor perindustrian, perniagaan dan perlancongan. Sektor perlancongan antara pertama yang terkesan kerana tiada kemasukan pelancong ke negara kita.

Malah, beberapa hotel di Malaysia turut terpaksa tutup operasi. Jika hotel pun terkesan, bagaimana pula dengan nasib pemandu pelancong tempatan yang hanya mendapat pendapatan hasil dengan membawa pelancong?

Sebelum ini, Perdana Menteri Tan Sri Muhyiddin Yassin telah mengumumkan pelbagai inisiatif dan pemandu pelancong juga tidak terkecuali mendapat bantuan one-off. Akan tetapi, rupa-rupanya ramai lagi pemandu pelancong yang berdaftar tidak menerima bantuan one-off kerana dikatakan tiada rekod.

Bagaimana perkara tersebut boleh berlaku sedangkan pemandu pelancong berdaftar dengan Kementerian Pelancongan, Seni dan Budaya (MOTAC) dan seharusnya pihak kementerian sudah ada rekod pemandu pelancong. Untuk pengetahuan anda, bukanlah mudah untuk jadi seorang pemandu pelancong berdaftar kerana perlu hadiri kursus dan menduduki peperiksaan untuk lulus dapatkan lesen.

Oleh itu, kami di The Vocket telah menemu bual beberapa pemandu pelancong pemegang lesen ‘Blue Badge’, ‘Green Badge’ dan ‘Red Badge’. Bagi anda yang tidak tahu, ‘Blue Badge’ adalah untuk pemandu pelancong bandar, manakala ‘Green Badge’ adalah untuk pemandu pelancong alam semulajadi dan ‘Red Badge’ untuk hos komuniti setempat.

Menurut Khairil Yusree yang sudah menjadi pemandu pelancong alam semulajadi selama 20 tahun mengatakan pendapatannya terjejas sejak bulan Mac yang lalu sehingga sekarang. Jika dahulu, dirinya sentiasa sibuk membawa pelancong dalam atau luar negara untuk jelajahi dan melihat keindahan alam semulajadi di Malaysia.

Perkara yang sama turut diluahkan oleh Azmi Yunus yang juga merupakan pemandu pelancong alam semulajadi kerana tiada permintaan perkhidmatannya sepanjang penularan wabak COVID-19 ini.

Cerita semalam on duty menjadi Host kepada hampir 1500 orang pelajar daripada @msumalaysia @rkthw_msu menerangkan serba sedikit tentang heritage yg ada di klang khususnya mengenai istana alam shah dan kesultanan selangor. Sambutan yg amat baik drpd semua kumpulan apabila beberapa soalan sy berikan mereka dpt menjawab dgn baik. 👍 Sy mengalu2kan dan berharap agar program2 sebegini dapat kita anjurkan dari masa ke semasa berterusan, Selain badan sihat berjalan sambil kita menambah ilmu pengetahuan. Terima kasih MSU #discoverselangor #discoverklang #royalklangtownheritagewalk #hoskomunitiselangor #hoskomunitiklang #majlisperbandaranklang #tourismselangor

A post shared by  Encik Redzuan (@en_riez) on Jan 5, 2020 at 7:57am PST

Selain itu, Hamim Zuhaier yang merupakan pemandu pelancong bandar mengatakan bahawa pendapatannya terjejas dan jika sebelum ini hampir setiap minggu permintaan perkhidmatannya sentiasa ada, tetapi sudah berapa bulan tiada menyebabkan beliau tiada pendapatan.

Manakala Redzuan, hos komuniti Klang berasa terkesan apabila industri pelancongan terpaksa diberhentikan di Malaysia.

Berikutan tiada kedatangan pelancong, kebanyakan pemandu pelancong kehilangan punca pendapatan. Itulah yang diluahkan oleh beberapa pemandu pelancong yang kami temubual.

Pastinya dengan pengumuman yang dibuat oleh Perdana Menteri Tan Sri Muhyiddin Yassin sebelum ini membawa sinar dan kegembiraan di wajah mereka yang terkesan terutama sekali pemandu pelancong.

Ketika mereka dihubungi, bantuan one-off pemandu pelancong masih belum diterima. Menurut Khairil Yusree, beliau telah menghubungi pihak MOTAC dan pihak berkaitan mengatakan memerlukan masa dalam beberapa hari untuk untuk kemaskini data tetapi masih lagi tiada jawapan selepas itu.

Manakala Azmi Yunus mengatakan beliau telah menghubungi MOTAC sebanyak 3 kali tetapi tiada maklum balas dan tidak dapat dihubungi. Apabila disemak, namanya masih tidak ada dalam rekod.

Hamim Zuhaier pula mengatakan telah cuba menghubungi pihak MOTAC berhubung perkara tersebut tetapi tidak dapat dihubungi. Oleh itu, beliau berhubung dengan pihak KLTGA untuk mengetahui kenapa beliau masih tidak dapat bantuan tersebut.

Redzuan pula mengatakan telah berhubung dengan pihak MOTAC dan dikatakan bahawa pemegang lesen hos komuniti setempat tidak layak menerima bantuan one-off pemandu pelancong tanpa diberikan penjelasan lanjut.

Oleh yang demikian, mereka terpaksa melakukan pekerjaan lain bagi menampung perbelanjaan harian. Khairil Yusree telah memulakan perniagaan secara kecil-kecilan dengan menjual makanan.

Azmi Yunus pula mengambil keadaan ini untuk bercucuk tanam di kawasan rumah. Manakala, Hamim Zuhaier dan Redzuan menjadi penghantar barang untuk syarikat kurier J&T dan juga secara persendirian.

Berikutan itu, kami telah cuba menghubungi pihak Kementerian Pelancongan, Seni dan Budaya untuk bertanyakan akan isu tersebut, akan tetapi masih tidak dapat dihubungi.

Diharap industri pelancongan negara dapat pulih selepas penularan wabak COVID-19 ini berjaya dikekang. Apakah pandangan anda mengenai isu ini dan bagaimana penularan wabak COVID-19 memberi kesan kepada kehidupan anda?

Sementara itu, peniaga luah perasaan kerana terkesan dengan penularan wabak COVID-19 ini. Baca artikel berkaitan perkara tersebut pada pautan di bawah ini.

Netizen ‘Luah Perasaan’ Tentang Perniagaan Mereka Yang Terkesan Kerana COVID-19

Selepas Jazz Hotel, G City Club Hotel Yang Beroperasi Selama 10 Tahun Pula Ditutup

Jazz Hotel Di Pulau Pinang Muncul Hotel Terawal Negara Ditutup Berikutan COVID-19


Pemandu Pemandu Teksi Melakukan Tindakan Yang Tidak ‘Cool’ Terhadap Uber Dan Grabcar

Kira-kira 100 pemandu teksi di sekitar kawasan KLCC bergabung tenaga mengambil tindakan sendiri memburu kereta-kereta yang menyediakan pengangkutan alternatif melalui perkhidmatan GrabCar dan Uber.

Dijangkakan aktiviti ini akan berlangsung untuk sekurang-kurangnya sebulan berikutan rasa kecewa dan bosan dengan kekurangan tindakan oleh pihak berkuasa yang tidak cukup kakitangan.

Datuk Shamsubahrin Ismail, pengasas Big Blue Taxi Services menyatakan:

“Kami telah menghubungi SPAD (Suruhanjaya Pengangkutan Awam Darat) tetapi jawapan yang kita dapat adalah bahawa mereka tidak mempunyai tenaga kerja. Jadi, kita tidak mempunyai pilihan.”

“Uber, GrabCar, mereka tidak takut dengan SPAD … Pemandu teksi telah hilang rasa hormat kepada SPAD,” katanya.

Shamsubahrin turut menambah, pihak teksi KLCC mungkin bekerjasama dengan pihak berkuasa minggu depan.

Satu video yang sedang tersebar luas di media sosial memaparkan kekasaran tindakan pemandu-pemandu teksi yang memekik dan memukul kereta perkhidmatan tersebut.

3 orang dihantar kepada polis dan 4 orang lagi lari selepas 7 buah kereta ditahan oleh pemandu-pemandu teksi di kawasan KLCC semalam.

SPAD menyatakan mereka masih boleh mencari solusi untuk mengawal selia perkhidmatan Uber, bukannya dengan cara melarang mereka secara terang-terangan.

LIKE dan FOLLOW Vocket di Facebook serta Instagram


Pemandu Porsche Taycan Diselar Kerana Ambil Kesempatan Ekori Belakang Ambulans

Isu ambulans diekori oleh kenderaan lain semasa kecemasan bukan hanya melibatkan kenderaan ‘mampu milik’, bahkan pemandu kereta mewah juga ada membuat perkara yang sama.

Terbaharu, sebuah kereta Porsche Taycan baru berwarna merah jambu telah dirakam mengekori rapat sebuah ambulans yang sedang cuba melepasi trafik.

A post shared by VOCKET Car Club (@vocketcarclub)

Pemandu kereta elektrik mewah itu dilihat mengekori ambulans untuk beberapa saat sebelum pemandu tersebut memotong ambulans pada bahagian lorong kanan jalan.

Tindakan pemandu tersebut telah menyebabkan pihak ambulans membuat pengumuman — “Kereta mahal, jangan ikut belakang ambulans.”

Rakaman video itu telah menyebabkan orang ramai menyelar tindakan pemandu Porsche Taycan tersebut dan menyatakan gaya pemanduannya tidak setanding dengan nilai kereta elektrik mewah itu.

Ini bukanlah kejadian pertama yang terjadi kepada ambulans ini, sebelum ini ada sebuah Toyota Hilux cuba mengekorinya tetapi sempat ditahan oleh kereta peronda polis yang kebetulan ada di tempat kejadian.

Tidak kira apapun kenderaan kita bawa, janganlah kita cuba mengekori atau lebih buruk lagi ‘menyukarkan’ perjalanan ambulans yang sedang bergegas ke sesuatu lokasi untuk menyelamatkan nyawa orang lain.

Baca lagi artikel-artikel minggu ini yang menjadi pilihan pembaca The Vocket melalui pautan di bawah.

Netizen Terkejut Toyota Alphard Jadi ‘Kereta Mayat’ Sahaja Di China

Pemandu GT-R Tiada Insurans, ‘Lari’ Tinggalkan Kereta Selepas Kemalangan


Pemandu Proton X50 Lari Bayar Tol Ditahan, Selesaikan Tunggakan RM57.50 Serta Merta

Insiden segelintir pengguna jalan raya enggan membayar tol dengan menghimpit kenderaan hadapan atau melanggar palang tol sering kali kelihatan, lebih-lebih lagi semakin ramai mengguna dashcam pada kenderaan masing-masing. Bahkan ada yang sanggup melanggar kereta pelumba rally dan gymkhana negara gara-gara cuba melarikan diri daripada membayar tol.

Baru-baru ini pihak konsesi tol PROLINTAS AKLEH (PROLINTAS) telah melakukan operasi mengesan penceroboh tol secara kerap. Hasilnya ada beberapa kenderaan telah berjaya ditahan di Plaza Tol Dato Keramat, Lebuhraya AKLEH pada malam tadi.

Salah sebuah kenderaan yang ditahan ialah Proton X50 dengan tunggakan bayaran tol sebanyak RM57.50 dan amaun kerugian telah dikembalikan pada masa & lokasi sama. #kantoi pic.twitter.com/SvtW3GSsja

— PROLINTAS AKLEH (@AKLEHtrafik) September 28, 2022

Salah sebuah kenderaan yang ditahan pada malam semalam adalah Proton X50 berwarna merah. Pemandu kereta tersebut pada waktu itu diminta menjelaskan tunggakan bayaran tol sebanyak RM57.50 dan amaun kerugian telah dikembalikan pada masa & lokasi sama.

PROLINTAS turut memberikan amaran bahawa pihaknya akan terus giat menjalankan operasi mengesan ‘penceroboh tol’ melalui pasukan operasi lebuh raya bagi menahan pengguna tidak bertanggungjawab agar melangsaikan tunggakan bayaran tol.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Pemandu Selamat Walaupun Kereta ‘Total Lost’, Proton X50 Layak Terima Penarafan NCAP ASEAN 5-Bintang

Proton X50 merupakan model kereta SUV kedua keluaran Proton yang menjadi buah mulut orang ramai. Aspek keselamatan juga dititikberatkan apabila ASEAN NCAP telah mengesahkan Proton X50 berjaya mencapai penarafan NCAP ASEAN 5-Bintang pada September tahun lalu.

Perkara ini terbukti apabila seorang pengguna lebuh raya merakam keadaan sebuah Proton X50 hancur remuk pada bahagian hadapan dan belakang kereta akibat terlanggar rim dan tayar lori yang tertinggal di atas jalan raya.

Menurut pemilik asal hantaran Facebook ini, dia dalam perjalanan ke Pulau Pinang untuk membuat beberapa tugasan di sana. Semasa dia memandu, terdapat sebuah kereta Proton X50 telah berpusing 4-5 kali sebelum kereta tersebut terseret sejauh 100 meter.

Walaupun kereta hancur remuk pada bahagian hadapan dan belakang, kelihatan dalam video tersebut pemandu tidak mengalami kecederaan yang serius. Lihat reaksi-reaksi pengguna Facebook yang berasa kagum dengan ciri keselamatan yang ada pada Proton X50.

Syabas Proton kerana membuat sebuah kereta SUV yang memang layak menerima penarafan 5-bintang dari NCAP. Kami doakan semoga mangsa kemalangan agar segera pulih sihat seperti sediakala.

Baca lagi artikel-artikel yang menjadi pilihan pembaca The Vocket sepanjang minggu ini.

Nampak Seperti Kereta Baru, Proton Saga Tahun 1989 Mahu Dijual Dengan Harga RM25,000

Miliki Kereta BMW Pada Usia 18 Tahun, Rupanya Beli Guna Wang Edar Dadah

Porsche Pilih Kulim Untuk Bangunkan Kilang Pemasangan Kereta?


Pemandu Seorang Bilionair Menolak Apabila Diberi 2 Juta, Dan Ini Sebabnya

Atas dasar hadiah persaraan, seorang bilionair mahu memberikan 2 juta kepada pemandunya. Siapa sangka pemandu itu sanggup menolak tawaran yang sangat baik.

Lebih tidak sangka adalah sebab mengapa dia menolak.

KISAH PEMANDU LI KA SHING – MANUSIA TERKAYA DI ASIA

Pemandu kepada Li Ka Shing – LKS (Jutawan No 1 di Asia) telah berkhidmat lebih 30 tahun dengan LKS dan telah capai umur bersara. LKS sebagai tanda penghargaan telah memberinya cek bernilai 2 juta tetapi pemandu tersebut menolaknya kerana dia mendakwa sudah miliki 20 juta ditangannya. LKS berasa hairan kenapa bekas pemandunya ada simpanan sebegitu banyak walhal gaji dia cuma 6 ribu sahaja .

Pemandu LKS akhirnya mendedahkan bahawa ketika dia menjadi pemandu kereta beliau, LKS selalu membuat pesanan kepada pengurusnya melalui telefon, memberi arahan supaya membeli tanah atau saham yang mana satu. Pemandu tersebut memasang telinga dan secara tidak serius dan diam-diam membeli saham-saham yang LKS arahkan kepada pengurus beliau.
Lama kelamaan, selepas bermula secara kecil-kecilan bermain saham melalui curi-curi dengar arahan LKS kepada pengurusnya, pemandu tersebut berjaya mengumpul dana lebih 20 juta.

Dalam perjalanan hidup, amat penting untuk kita memilih dengan siapa kita bersama. Bak kata pepatah, cari tandas, ikut lalat, cari bebunga, ikut lelebah, cari jutaan, ikutlah jutawan!!

Bersama orang yang rajin, anda tidak akan malas, bersama orang bertekad anda tak akan murung, bersama orang yang pintar, anda jadi luarbiasa, bersama orang yang hebat, anda pasti berjaya!!!
InshaAllah..

Sumber: Tuan Abd Hakim Ceo D’Apple, dengan izin.


Pemandu SUV Hilang Kawalan, Lamborghini Bernilai RM1.8 Juta Rentung Terbakar

Kereta Lamborghini Urus merupakan model Super SUV yang menjadi dambaan orang ramai kerana saiznya yang boleh membawa lebih daripada dua orang penumpang tetapi masih mengekalkan prestasi tinggi yang sama seperti model Lamborghini lain.

Semalam, sebuah Lamborghini Urus musnah 100% setelah terlibat dalam satu kemalangan di KM 178.1 LPT arah Kuantan Maran. Sembilan anggota dari Balai Bomba dan Penyelamat Maran bersama sebuah jentera FRT dan sebuah ambulans EMRS dikejarkan ke tempat kejadian.

A post shared by VOCKET Car Club (@vocketcarclub)

Pasukan Bomba bertindak memadamkan kebakaran kereta tersebut sehingga kebakaran dapat dipadamkan. Namun kereta SUV itu gagal diselamatkan dan musnah sepenuhnya.

Terdapat dua orang dewasa dan dua orang kanak-kanak semasa kejadian tersebut berlaku. Mereka semua berjaya keluar daripada SUV yang telah terbalik dengan selamat tanpa mengalami kecederaan yang serius.

Menurut mangsa, sebelum kemalangan tersebut berlaku hujan sudah pun rintik-rintik ketika mereka sedang melalui lebuh raya tersebut. Tiba-tiba hujan turun dengan lebat secara mengejut dan pemandangan jalan bertukar menjadi kabur yang sangat teruk.

Secara tiba-tiba kereta SUV mangsa terbabas berpusing, terbalik lalu terbakar akibat geseran di atas jalan raya tersebut. Mangsa dan keluarga tidak mengalami kecederaan serius semasa kereta dalam keadaan terbalik kerana sistem safety airbag telah berfungsi dengan baik.

Kesemua mangsa segera meninggalkan kereta sebelum api mula membakar kereta itu sehingga rentung. Difahamkan mangsa baru saja memiliki SUV Lamborghini Urus tersebut pada awal bulan April baru-baru ini.

Walaupun dunia masih dilanda pandemik, syarikat daripada Itali ini berjaya meraih keuntungan dengan jualan sebanyak 59% model Lamborghini Urus di pasaran China.

Keuntungan Lamborghini Meningkat Selepas Model Urus Laris Di China

Keadaan Sebuah Lamborghini ‘Parking’ Atas Pembahagi Jalan Jadi Perbincangan Netizen

Sergio Aguero Akui Menyesal Beli Lamborghini Aventador Bernilai RM1.98 Juta


Sebelum kita mula berbicara tentang ini, ada eloknya diterangkan apakah itu narcissist. Maksud narcissist apabila diterjemahkan kepada bahasa Melayu ialah seseorang yang suka diri sendiri. Sebenarnya tak salah untuk kita suka diri sendiri kerana itu memperlihatkan kita bertanggungjawab pada diri. Tetapi ia kelihatan salah apabila begitu ekstrem menyukai diri sendiri hingga ia dikaitkan dengan masalah psikologi seseorang iaitu Narrcissist Personality Disorder.

Seseorang itu dikatakan narcissist apabila terlalu hidup di dalam lingkungan diri sendiri dan kurang bersosial dengan orang lain. Ini boleh terjadi kepada mereka yang sering terluka perasaan atau rasa dipergunakan oleh orang lain. Hasilnya, dia membawa diri dengan pengasingan dari masyarakat akibat trauma-trauma seperti itu kerana merasakan dirinya lebih baik berbanding orang lain.

Anda Narcissist Di Facebook apabila anda…

Berdasarkan kajian ‘Facebook: Self-Promotional and Anti-Social Behavior’ yang telah dilakukan oleh Chris Carpenter di Western Illinois University, didapati semakin banyak seseorang melakukan engagement di Facebook, semakin tinggi potensi dirinya sebagai seorang narcissist. Puncanya hanya satu iaitu mahu menjadi daya tarikan kepada orang lain, mahu orang menyedari kehadirannya di alam maya dan lebih penting, seseorang yang menyukai dirinya sendiri secara terlampau ini akan menggunakan Facebook untuk menampilkan dirinya yang sempurna dan bagus-bagus sahaja.

Sekiranya ada orang yang komen negatif tentang dirinya atau tidak sependapat, dia akan mengeluarkan kata-kata jahat/negatif dan mencari kesalahan orang tersebut. Baginya, “I’m always right!” dan “I’m good at everything!”. Oleh itu, narcissist ini akan sentiasa memantau penampilan dan cara pembawakan diri mereka di alam maya dengan menonjolkan diri dan kehidupan mereka yang akan dikagumi oleh semua orang di Facebook.

Mahu rakan-rakan cemburu dengan kehidupan anda?
Tampilkan status-status berserta gambar anda yang sedang bergembira di majlis grand atau berada bersama orang ternama atau terkenal

Mahu rakan-rakan tahu anda berjaya dalam kehidupan ini?
Tampilkan rumah, kereta, pakaian berjenama dan gadget terbaru di Facebook

Mahu rakan-rakan merasai kasih sayang yang melimpah ruah di dalam kehidupan anda?
Tampilkan status dan gambar anda bersama orang tersayang dengan aksi loving

Jika tiada semua itu, narcissist akan mereka-reka cerita seakan-akan ianya benar! Sekiranya tidak mendapat sebarang like/komen, mereka akan rasa tidak senang hati. Di dunia realiti, narcissist ini kurang mendapat perhatian dan rasa rendah diri. Maka mereka dahagakan perhatian dan mahu membuatkan diri mereka ini penting bagi orang lain.

Semasa anda membaca artikel ini, pasti hati anda tertanya-tanya: “Narcissist kah aku?”. Jangan risau sekiranya anda bukanlah seseorang yang low-esteem atau memiliki kehidupan realiti yang sememangnya aktif dan sosial. Kadang-kadang update status yang gah atau berkongsi kegembiraan apabila terima penghargaan atau dapat memiliki sesuatu yang diidam-idamkan selama ini adalah tidak salah. Ia jadi salah apabila itu semua terlalu kerap walaupun ianya benar, fake dan gambar photoshop!

Dr Sylvia Gearing berkongsi kaedah profesionalnya mengenalpasti narcissist di Facebook dan nasihat beliau yang paling epik, RUN & REMOVE Narcissist dari friendlist kita:

Jadi, tanya diri anda: Adakah Anda Seorang Narcissist Di Facebook?


Marah Uber Dan Grab, Pemandu Teksi Indonesia Bergaduh Sesama Sendiri

Satu rusuhan tercetus di Jakarta sebagai tanda protes pemandu teksi terhadap servis teksi online Uber dan Grab.

Tunjuk perasaan yang bermula secara aman bertugas ganas apabila ribuan pemandu teksi menuju ke jalan raya dan menyerang pemandu teksi lain yang tidak menyertai demonstrasi mereka itu. Pemandu teksi dari syarikat Blue Bird Group antara yang paling ramai membuat kekecohan.

Rasa tidak puas hati terhadap aplikasi popular ini dan juga aplikasi tempatan, Gojek yang memberi servis yang sama kian memuncak apabila pemandu teksi biasa menuduh aplikasi online ini mengacau periuk nasi mereka. Tambahan lagi, menurut pembawa teksi, pemandu Uber dan Grab tidak dikenakan cas dan peraturan yang biasanya dikenakan terhadap pemandu teksi.

Twitter Uber dan Grab Indonesia mengeluarkan kenyataan kepada pemandunya supaya mengelak beroperasi di kawasan ‘panas’ demi menjaga keselamatan pemandu Uber dan Grab.

November lalu, Indonesia mengumumkan melarang penggunaan servis teksi online di negara itu. Tetapi larangan itu telah ditarik balik oleh Presiden Indonesia, Joko Widodo dalam tempoh kurang 24 jam larangan itu dibuat. Jadi apa kata anda? Perlukah Indonesia melarang penggunaan aplikasi teksi online ini?


Selepas Kuning, Merah, Pemandu Teksi Pun Mahu Berdemo

Selepas Kuala Lumpur menyaksikan perhimpunan BERSIH dan demonstarsi ‘baju merah’ pada Ogos dan September lalu, pada 18 November nanti, giliran pemandu-pemandu teksi di seluruh negara membuat bantahan pula.

Perhimpunan besar-besaran itu dinamakan ‘Himpunan Merombak SPAD’.

Timbalan Pengerusi, Persatuan Transformasi Pemandu Teksi Malaysia (PERS1M), Kamarudin Mohd Hussain pada sidang akhbarnya hari ini berkata demonstrasi itu diadakan bagi menunjukkan rasa tidak puas hati pemandu teksi terhadap Suruhanjaya Perkhidmatan Awam Darat (SPAD).

Menurutnya, SPAD gagal membela nasib pemandu teksi dan terus membenarkan aplikasi Uber dan Grab Car digunakan.

“SPAD telah gagal. Kita tahu Perdana Menteri, Datuk Seri Najib Razak kita prihatin, tetapi kepercayaan yang kita telah berikan kepada Pengerusi SPAD, Tan Sri Syed Hamid Albar telah gagal beliau tunaikan.

“Kita nak SPAD diberi wajah baru. Hendaklah diberi nafas baru. Seandainya kita berjaya himpunkan 6,000 pemandu teksi, saya percaya Syed Hamid kena letak jawatan,” katanya.

Demonstrasi berkenaan dijadualkan di tiga lokasi berbeza iaitu di Masjid Kuala Lumpur, Padang Merbok dan Kompleks Kraf bermula jam 10 pagi. Mereka seterusnya akan berarak ke suatu lokasi yang dirahsiakan.

BACA: Pemandu Uber Tidak Boleh Memperbaharui Cukai Jalan

BACA: Pemandu-Pemandu Teksi Melakukan Tindakan Yang Tidak ‘Cool’ Terhadap Uber Dan Grabcar

LIKE dan FOLLOW Vocket di Facebook serta Instagram


Pemandu Teksi Thailand Disaman, Mengaku Kenakan Harga ‘Cekik Darah’ Kepada Pelancong Malaysia

Seorang penunggang teksi motosikal di Thailand mengaku telah mengenakan bayaran yang tinggi kepada pelancong Malaysia. Alasan beliau berbuat demikian adalah kerana dia memerlukan wang untuk membaiki mesin basuh yang sudah rosak.

Lelaki berusia 52 tahun itu mengenakan bayaran 500 baht (RM61.90) kepada pelancong Malaysia selepas mendapati mereka sesat hanya 2km dari destinasi mereka.

Menurut laporan Thaiger, Majlis Perbandaran Hat Yai Suppawit Maneechot telah menerima laporan berhubung penunggang teksi motosikal itu.

Semuanya bermula apabila kereta milik pelancong Malaysia itu telah dikunci tayarnya. Pelancong itu kemudiannya mahu ke balai polis berhampiran untuk membayar denda supaya kenderaan itu dibukakan kuncinya.

Pelancong itu kemudiannya memberi isyarat kepada pemandu teksi motosikal Thailand, yang mengenakan mereka 500 baht (RM61.90) untuk perjalanan sejauh 2km, yang sepatutnya hanya berharga 100 baht (RM12.38).

Penunggang itu pada mulanya menafikan dakwaan pelancong Malaysia tersebut, tetapi akhirnya mengaku bersalah, menyebabkan dia menghadapi tuduhan kenyataan palsu.

Dia turut berkongsi bahawa pelancong Malaysia itu adalah satu-satunya pelanggannya pada hari itu dan disebabkan mesin basuhnya yang rosak, dia memutuskan untuk mengenakan bayaran berlebihan kepada pelancong itu. Dia kini berdepan denda sehingga 5,000 baht (RM619.01).

Dia didakwa mengikut Seksyen 159 Akta Pengangkutan Darat: mengutip bayaran pengangkutan melebihi tambang standard.

Polis juga mengesan bahawa motosikal Noppakhun tidak dikenakan cukai sehingga dia didenda tambahan 2,000 baht. Polis menambah mereka sedang mempertimbangkan untuk menggantung lesen pengangkutan awamnya.


Pemandu Tesla Boleh Menjadi DJ Menggunakan Sistem Terbaru Ini

Elon Musk kembali lagi dengan sebuah idea yang futuristik. Memandangkan kini lebih banyak kereta dilengkapi dengan sistem autopilot, Tesla dengan kerjasama Serato telah mengumumkan ‘DJ Drive System’ dalam memberi lebih hiburan buat pemanduan sekeluarga. Sistem ini turut membolehkan pemandu menjadi DJ ketika kereta berada di dalam mood autopilot. Tonton video ini untuk mendapat gambaran bagaimana anda boleh memandu Tesla sambil berhibur dengan sistem DJ.


Pemandu Timbalan Menteri Mengaku Tidak Bersalah, Mohon Dibicarakan

Sebelum ini tular sebuah video pemandu kepada seorang Timbalan Menteri yang dirakam memotong kenderaan di garisan berkembar ketika memandu di Jalan Bukit Marak – Binjai, Kota Bharu.

Sebelum ini, pemandu berkenaan mengaku berbuat demikian adalah kerana sudah terlambat untuk menghantar majikannya ke lapangan terbang.

Timbalan Menteri terbabit telah tampil memohon maaf atas insiden tersebut dan pihaknya akan menerima tindakan undang-undang di atas kesalahan yang dilakukan.

Baru jadi Timbalan Menteri dah rasa macam Raja. Takdir!!! pic.twitter.com/ZqtI0nfU1y

— Zack Rockstar (@zack_rockstar) September 26, 2021

Berdasarkan laporan Harian Metro semalam, pemandu terbabit, Mohd Nazre Che Mustafa, 31, didakwa di Mahkamah Majistret atas kesalahan melanggar peraturan jalan raya. Namun, dia mengaku tidak bersalah dan memohon untuk dibicarakan.

“Tertuduh hadir bersama peguam dan tidak mengaku salah. Jaminan sebanyak RM4,000 dikenakan dengan seorang penjamin. Mahkamah menetapkan 8 Disember untuk serahan dokumen,” kata Superintendan Shuhaimi Jusoh dari Jabatan Siasatan dan Penguatkuasaan Trafik (JSPT) Kelantan.

Rakaman video yang tular sebelum ini memaparkan kenderaan dengan nombor pendaftaran P45 memotong kenderaan di hadapan di garisan berkembar meskipun terdapat kenderaan lain di atas jalan berkenaan dari arah bertentangan.

Dalam perkembangan lain, Kulim akan jadi lokasi pertama untuk memasang model mewah Porsche Cayenne di luar Eropah. Baca lagi pada pautan di bawah.

Kulim Jadi Lokasi Pertama Pasang ‘Porsche Cayenne’ Luar Eropah, Harga Bermula RM550,000

Orang Ramai Pertikai Tindakan Buang Sampah Atas Kereta Vios Sebagai ‘Hukuman’


Pemandu Toyota Alphard Buli Pengguna Jalan Raya Sudah Ditahan Polis

Pihak polis telah menahan seorang lelaki yang disyaki memandu kenderaan pelbagai guna (MPV) secara berbahaya di Kilometer (KM) 25.1 hingga KM 27.5 Lebuhraya Karak menghala ke Genting Sempah, Pahang, semalam.

Memetik Harian Metro, Ketua Polis Daerah Gombak Asisten Komisioner Zainal Mohamed Mohamed berkata, pembuli jalan yang berusia 43 tahun itu ditahan di perkarangan Bahagian Siasatan dan Perundangan Trafik Ibu Pejabat Polis Daerah (IPD) Gombak pada 2 petang.

CONFUSED ORANG KE BERUK YANG DRIVE VELFIRE TU.

Tolong viralkan biar dia kena tangkap! Bukti pun dh ada ni! @PDRMsia @PDRMsia_Trafik @JPJ_Malaysia pic.twitter.com/HEptEz0jaa

— MALAYSIA MOST VIRALL (@MALAYSIAVIRALL) April 30, 2022

“Pemandu itu dibawa menjalani ujian air kencing di Bahagian Narkotik IPD Gombak dan hasil ujian adalah negatif. Dia juga dibawa ke Hospital Selayang untuk diambil sampel darah bagi tujuan ujian alkohol,” katanya dalam kenyataan.

Tambah beliau lagi, pemandu terbabit akan dibawa ke Mahkamah Majistret Selayang untuk mendapat perintah reman bagi disiasat mengikut Seksyen 42 (1) Akta Pengangkutan Jalan 1987 kerana memandu secara melulu dan berbahaya.

Sebelum ini tular di media sosial satu rakaman video dashcam yang memaparkan sebuah Toyota Alphard yang dilihat telah mencetus kekecohan di atas lebuh raya dengan memandu secara berbahaya.

Pemandu tersebut bukan sahaja memotong kenderaan lain secara melulu, bahkan dia juga telah memperlahankan kenderaan sehingga kurang 30km/j dan memberhentikan MPV secara melintang di tengah-tengah lebuh raya.

Hasil semakan juga mendapati kenderaan terbabit terdapat 56 saman terdahulu direkodkan yang masih belum dijelaskan.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini sekumpulan pemilik kereta mewah dirakam telah memberhentikan kenderaan di tengah-tengah lebuh raya untuk memberhentikan pemandu yang didakwa mabuk. Baca lebih lanjut melalui pautan di bawah.

Konvoi Kereta Mewah Buat ‘Roadblock’ Tengah Lebuhraya, Dakwa Untuk Halang Pemandu Mabuk

Polis Masih Menyiasat Insiden ‘Ford Vs Lamborghini’, Pemandu Wanita Didakwa Cuba Memotong Secara Zig-Zag


Pemandu Treler Mengaku Tidak Bersalah Sebabkan Nahas 5 Pelajar USAS

Pada minggu lalu, lima pelajar Universiti Sultan Azlan Shah (USAS) rentung dalam satu kemalangan di Kilometer 245.2 Lebuh raya Utara Selatan (PLUS) arah utara berhampiran Terowong Menora, Ipoh, Perak selepas dirempuh oleh sebuah lori treler muatan besi.

Terbaharu, pemandu lori treler terbabit, Mohamad Amirul Aznizam Razali,  berusia 28 tahun telah didakwa di Mahkamah Majistret Kuala Kangsar petang tadi. Bagaimanapun, tertuduh mengaku tidak bersalah selepas kelima-lima pertuduhan dibacakan terhadapnya.

Mengikut pertuduhan, tertuduh yang berasal dari Kubang Pasu, Jitra, Kedah didakwa memandu dengan cara bahaya kepada orang awam sehingga menyebabkan kematian Muhammad Nasrun Aidol Munir Akbar, 22; Ahmad Naim Najmi ahmad hafizan, 21; Iqbal Hasnun Halimi, 23; Muhammad Nabil Haikal Muhammad Fariz, 19 dan Ahmad Akmal Ahmad Mokhlis, 20 tahun.

Dia didakwa melakukan kesalahan itu di Kilometer 245.2 Lebuh Raya Utara Selatan (PLUS) Arah Utara berhampiran Terowong Menora, dekat Kuala Kangsar pada pukul 1 pagi Khamis lalu.

Rakaman dashcam kemalangan tragis yang telah mengorbankan 5 pelajar USAS Kuala Kangsar awal pagi tadi.

— VIRAL PERAK (@viralperak) May 12, 2022

Bagi kesemua pertuduhan, lelaki terbabit didakwa mengikut Seksyen 41(1) Akta Pengangkutan Jalan 1987 yang sabit kesalahan boleh dipenjara antara lima tahun hingga 10 tahun dan denda antara RM20,000 hingga EM50,000.

Memetik Al Hijrah News, Majistret Mohd Shazmeer Zamhari menetapkan ikat jamin RM4,000 bagi setiap pertuduhan dengam seorang penjamin dan sebutan semula kes pada 30 Jun.

Siasatan polis mendapati pemandu terbabit mempunyai 22 saman dengan 21 daripada jumlah saman itu sudah dibayar termasuk lapan saman kesalahan kerana memandu laju.

Suspek dilapor turut mempunyai sembilan rekod kesalahan Jabatan Pengangkutan Jalan (JPJ) yang sekali gus dijangka akan memberi kesan kepada penggantungan atau pembatalan lesen memandu miliknya.

Hasil ujian saringan air kencing yang dilakukan ke atas bapa kepada tiga anak itu bagaimanapun didapati negatif daripada mengambil dadah.

Baca lebih lanjut kronologi kejadian kemalangan yang menyebabkan lima pelajar USAS maut semasa dalam perjalanan pulang untuk memulakan pengajian selepas bercuti sempena sambutan Aidilfitri.

Nahas 5 Pelajar USAS, Pemandu Treler Ditahan Untuk Siasatan

JBPM Siasat Punca Hyundai Elantra Terbakar Mengundur Di Genting Highlands

Kelam-Kabut ‘Menyelit’ Semasa Trafik Sesak, Proton X50 Terbalik Selepas Langgar Belakang Ativa


Pemandu Uber Ini Buat Saya Percaya Masih Ada Kejujuran Di Kuala Lumpur

Sekitar pukul 4 pagi, kami tiba di Hentian Duta. Mulanya berhajat mahu turun bas di TBS, tapi bila sampai di Hentian Duta, Kak Long ajak turun, katanya lebih dekat dengan rumah dia, saya ikut saja, dia orang KL, dia lebih tahu.

Keluar sikit ke hadapan, saya request UBER. Ini percubaan pertama mahu request UBER di Malaysia. Walaupun ada lagi dua free rides, tapi free rides ini saya dapat di Mesir, jadi hanya boleh guna di Mesir.

Punyalah payah nak request UBER di situ, elok ada yang accept request, elok dah nak dekat sampai, pemandu cancel. Request lagi, elok nak dekat sampai, si pemandu cancel lagi.

Mungkin disebabkan tempat yang kami duduk itu ramai teksi-teksi merah, jadi mungkin mereka takut nak ambil kami di situ. Kami pun buat keputusan untuk berjalan sedikit mencari bus stop terdekat. Kemudian, saya request semula.

Alhamdulillah ada pemandu yang accept. Punyalah berpusing-pusing dia cari kami, berkali-kali telefon saya untuk pastikan tempat kami tunggu.

Akhirnya, kami terpaksa berpatah balik ke tempat tunggu kami tadi, dia berhenti di situ menanti dengan kereta Proton Waja.

“Kenapa tak tunggu je kat sini tadi? Puas saya pusing cari tak jumpa.” Abang sado lagi hensem bertanya selepas saya beri salam masuk dalam kereta.

“Oh, tadi kami request di sini, tapi semuanya cancel. Mungkin depa takut dengan teksi-teksi di sini.”

Dia baru perasan yang ada banyak teksi di situ. Padanlah, itu baru hari kedua dia menjadi pemandu UBER.

“Oh ye ke. Ada barang nak letak dalam bonet belakang tak?” tanya pemandu Uber itu.

Dia buka bonet dan acah-acah letak barang dan tutup semula. Tahu takut juga rupanya. Hehe.

Ada pelekat Kem Tentera di keretanya, dan saya tanya, “Abang kerja apa sebelum ni?”

“Saya kerja kerajaan je sebelum ni, dah hilang minat kerja kerajaan, sekarang saya buat forex consultation, dan ini baru dua hari bawa UBER.”

Dari rupa dan cara cakapnya, saya rasa dia bukan asal dari KL, lalu saya tanya lagi, “Abang memang asal KL ka?”

“Tak, saya asal Kelantan, tapi saya dah duduk KL dah lebih 10 tahun, dari zaman belajar di Sungai Besi lagi.”

Selepas itu saya ada bertanya soal halal haram dalam forex, dan dia menjawab dengan profesional; tenang dan tidak hanya mahu menang.

Sampai saja di rumah Kak Long, apabila jumlah total tambang keluar, kami sama-sama kaget, kerana total tambang itu tiba-tiba jadi agak mahal, lebih mahal daripada teksi biasa dan estimate fare.

Tapi tak mengapa, kami akur saja, sebab memang waktu begini tak banyak pemandu sanggup ambil dan memang niat kami mahu cuba UBER di Malaysia.

Saya ambil kereta kakak saya, terus saya pandu ke Shah Alam. Dalam perjalanan, ketika GPS saya terpelengong tak mampu berfungsi dengan tepat, saya terima SMS daripada pemandu UBER tadi.

Tersenyum simpul saya dalam kereta. Masya-Allah, masih ada orang jujur di kota besar begini.

Bila Allah ada dalam hati, bila sentiasa ada rasa Allah memerhati, itulah benih-benih Taqwa yang maha mahal.

Kita tidak mampu nak tipu orang, apatah lagi mahu menipu Pencipta sekalian orang.

Abang, terima kasih bang, saya doakan moga Allah berkati dan murahkan rezeki abang sekeluarga ya!


Pemandu Uber Tidak Boleh Memperbaharui Cukai Jalan

Uber membawa perubahan dan persaingan kepada pasaran sedia ada dengan memberi kebaikan kepada penumpang, pemandu dan bandar di mana sahaja ia beroperasi. Namun begitu, pemandu Uber dianggap seperti menjalankan operasi ‘kereta sapu’ atau ‘teksi sapu’ atau ‘teksi haram’ kerana menggunakan kenderaan persendirian, tiada insuran kenderaan komersil untuk perlindungan penumpang dan tiada lesen Perkhidmatan Pengangkutan Awam (PSV) untuk beroperasi seperti pemandu teksi.

Sejak Oktober tahun lepas, 44 buah kenderaan Uber dan 97 buah kenderaan GrabCar telah ditahan kerana menawarkan perkhidmatan teksi secara haram. Terkini melalui laporan The Sun Daily, SPAD tidak akan membenarkan pemandu Uber memperbaharui cukai jalan kenderaan dan akan disenaraihitam sehinggalah mereka menyerahkan kenderaan kepada SPAD.

Pemandu-pemandu Uber akan dikenalpasti melalui log digital aplikasi Uber berserta dengan bukti kukuh seperti video dan gambar operasi mereka. Mereka yang telah dikenalpasti akan menerima notis di bawah Seksyen 225 Akta Pengangkutan Awam Darat 2010 untuk hadir ke sesi temuduga bersama SPAD dan pemeriksaan kenderaan bagi membantu siasatan berkaitan kesalahan di bawah Akta Seksyen 16.

Sekiranya pemilik kenderaan mengabaikan notis tersebut atau gagal membawa kenderaan untuk sesi tersebut, SPAD akan menghantar satu lagi notis dan sekiranya masih tiada respon, SPAD akan menggunakan semua saluran untuk mencari kenderaan persendirian tersebut.

LIKE dan FOLLOW Vocket di Facebook serta Instagram


Pemandu Van Sekolah Didakwa Lakukan Gangguan Seksual Ditampar Bapa Murid, Ditahan Polis

Seorang pengguna Facebook, Tuan Amir Danau berkongsi pengalamannya berdepan dengan lelaki yang didakwa melakukan gangguan seksual terhadap anak perempuannya yang masih kecil.

Pelaku tersebut adalah pemandu yang ditugaskan untuk menghantar anak perempuannya ke sekolah setiap pagi.

“First day dia tanya nama dulu, dia cakap anak aku ni comel lah cantik lah dia cubit-cubit pipi. Esok tu dia start lain, dia start pegang tangan. Dia gosok-gosok, ramas-ramas tangan anak aku. Lepas tu siap tepuk-tepuk peha anak aku siap dia tunduk rapatkan muka ke peha anak aku masa tu.” Amir meluahkan rasa geram.

Pemandu itu juga dikatakan ada meminta nombor telefon daripada anaknya dan memberikan air serta gula-gula.

Selain itu, pemandu itu turut didakwa melakukan hal yang sama sebelum ini. Dia pernah mempunyai beberapa aduan melibatkan gangguan seksual bukan sahaja melibatkan anak, malah kumpulan ibu juga pernah menjadi mangsanya.

Di ruangan komen, Amir mendedahkan satu laporan polis telah dibuat dan pemandunya juga telah ditahan, “Saya kasihan isterinya. Dia menangis & merayu. Mungkin dia tidak tahu apa yang suaminya lakukan,” tambahnya.

Beliau juga memberi jaminan kepada orang ramai bahawa insiden ini tidak ada kaitan dengan perkauman kerana dia akan tetap marah tanpa mengira kaum pelakunya, “Jenayah seksual tidak mengenal agama dan warna kulit.”

Seperti apa yang Amir nyatakan dalam catatannya sebelum ini, kanak-kanak harus diajar untuk bersuara pada bila-bila masa apabila mereka menghadapi gangguan seksual. Ia tidak sepatutnya menjadi rahsia dan pemangsa seksual harus dihentikan sebelum lebih banyak jiwa terluka.

Kerana gayakan tudung warna hijau, gadis ini jadi mangsa gangguan seksual segelintir pengguna TikTok. Rujuk pautan di bawah untuk membaca.

Kerana Gayakan Tudung Warna Hijau, Gadis Ini Jadi Mangsa Gangguan Seksual Segelintir Pengguna TikTok

Gadis Ini Kongsi Pengalaman Selamatkan Mangsa Gangguan Seksual Di Dalam Tren

Ebit Lew Didakwa Membabitkan 11 Pertuduhan Termasuk Gangguan Seksual


Adakah Babak Dalam Trailer Far From Home Sebenarnya ‘End Credit’ Untuk Endgame?

Tepat dua minggu Avenger: Endgame ditayangkan di pawagam, trailer rasmi terbaru Spider-Man: Far From Home turut dikongsikan oleh pihak Sony Pictures.

Lebih menarik apabila ianya mempunyai spoiler warning daripada Tom Holland, menandakan trailer ini mempunyai kaitan dengan filem Avengers: Endgame. Dalam beberapa hari ini, peminat mula membuat spekulasi; adakah babak dalam trailer ini sebenarnya end credit untuk Endgame yang tidak rasmi?

Sudah menjadi identiti semua filem MCU sebelum ini mempunyai end credit dan Endgame merupakan filem pertama tanpanya. Dalam dunia MCU, end credit ini boleh dilihat sebagai teaser untuk filem seterusnya yang akan ditayangkan di pawagam.

End credit juga turut memberi hint apa yang mungkin berlaku dalam filem yang seterusnya. Dalam kes Far From Home, boleh dilihat Nick Fury memberitahu bahawa tercetusnya multiverse disebabkan petikan jari oleh Iron Man.

Quentin Beck (Mysterio) berasal dari dunia lain yang datang ke dunia sebenar untuk ‘membantu’ Spider-Man dalam melawan beberapa penjahat baharu yang bakal menyerang. Disebabkan trailer ini berkait rapat dengan Endgame, ada yang berpendapat trailer Far From Home terbaru ini adalah end credit untuk Endgame.

AVENGERS: ENDGAME Writers Warn Not to Trust MYSTERIO in SPIDER-MAN: FAR FROM HOME https://t.co/Y2jqvew9Rk pic.twitter.com/yVUcx9Ub9F

— ComicBook NOW! (@ComicBookNOW) May 12, 2019

Satu teori lagi yang menguatkan lagi perkara ini adalah trailer filem MCU sebelum ini jarang yang menceritakan hint plot filem tersebut; berbeza dengan Far From Home. Adegan Nick Fury, Spider-Man dan Mysterio di dalam satu bilik tidak ubah seperti adegan end credit dalam filem-filem Marvel sebelum ini.

Ada yang bersetuju dan ada yang tidak bersetuju dengan perkara ini tetapi Spider-Man: Far From Home perlu menumpang populariti Endgame sebelum ianya dilancarkan 2 Julai nanti.


Pemandu Waja Dikecam Jadi Punca Kemalangan Gara-Gara ‘Mengidam’ Jeruk Mangga Tepi Jalan

Walaupun pihak berkuasa telah mengeluarkan amaran terhadap penjaja jalanan yang membolehkan mereka didenda tidak melebihi RM2,000.00 jika disabitkan kesalahan, namun ada segelintir mereka yang masih meneruskan aktiviti perniagaan di kawasan persimpangan lampu isyarat seperti biasa.

Baru-baru ini tular satu video dashcam di mana seorang pemandu Proton Waja memberhentikan keretanya secara mengejut di tengah-tengah jalan raya kerana mahu membeli ‘buah jeruk’ yang dijual oleh penjaja jalanan di kawasan berhampiran.

Perbuatan kereta Waja yang tidak sepatutnya itu telah menyebabkan dua buah kereta dibelakangnya telah mengalami kemalangan ketika ‘menunggu’ pemandu Waja tersebut menyelesaikan urusan jual-beli bersama penjaja jalanan terbabit.

Lebih membuatkan orang ramai lagi tidak berpuas hati apabila pemandu Waja tersebut meninggalkan tempat kejadian seperti tiada apa-apa yang berlaku walaupun ‘sudah terang lagi bersuluh’ dia merupakan punca kepada kemalangan yang berlaku itu.

Orang ramai meminta mangsa-mangsa keadaan menyerahkan rakaman dashcam tersebut kepada pihak berkuasa sebagai bukti mereka tidak bersalah dan mencari pemandu Waja yang menjadi ‘punca utama’ dalam hal kejadian terbabit.

Netizen juga mahu penjaja jalanan dikenakan hukuman tegas kerana ini sudah banyak kali aktiviti perniagaan di persimpangan lampu isyarat telah menyebabkan pelbagai insiden yang tidak diingini berlaku melibatkan pelbagai pihak pengguna jalan raya.

Setelah berlaku kemalangan melibatkan penjaja jalanan, sebahagian anggota polis melakukan ‘Ops Khas Penjaja Jalanan’ untuk menegur mereka. Baca lebih lanjut melalui pautan di bawah.

Polis Turun Padang Tegur Penjaja Jalanan, Tidak Mahu Kemalangan Berlaku Lagi

Penjaja Lampu Isyarat Di Terengganu Bakal Berdepan Hukuman Penjara Dan Denda RM100,000

‘Diekori’ Rapat Kereta Tidak Dikenali, Perkongsian Detik Cemas Wanita Ini Raih Perhatian Netizen


Pemandu Wanita Berusia Bawa Kereta Terhoyong-Hayang, Jerit Perkataan Kesat Undang Pertikaian Netizen

Walaupun bulan Ramadan merupakan bulan yang mulia dan umat Islam tidak digalakkan membuat tindakan yang boleh mengurangkan pahala, masih ada individu yang tidak boleh mengawal tingkah laku daripada memarahi orang lain.

Satu video yang dikongsikan semula oleh Twitter @AsyrafRosli_ telah mencuri orang ramai. Dalam video berdurasi 17 saat itu, seorang pemandu Proton Persona dirakam memaki pengguna jalan raya lain dengan perkataan kurang enak didengari.

Pada awal video berkenaan, pemandu Persona itu dilihat membawa kereta secara terhoyong-hayang seperti ‘orang mabuk’ sehingga menyebabkan kereta yang merakam kejadian itu tertanya-tanya apakah terjadi kepadanya.

Dengar cerita Kak Yong Seremban ni Keras. pic.twitter.com/MmIGAg7X0c

— Asy | iPhone Repair Murah (@AsyrafRosli_) April 9, 2023

Apabila kereta yang merakam video memotong kereta Persona itu, pemandu Persona berkenaan mengucapkan perkataan kesat sekuat hati.

Tindakan wanita berusia itu mengundang tanda tanya netizen apa yang menyebabkan dia begitu marah sehingga memandu terhoyong-hayang dan memarahi pengguna jalan raya lain.

Makcik apeni bulan2 puasa caruttt https://t.co/sAu6jAO1dp

Betul lah kata orang. Kita ni dah habis sopan atas jalan tapi tetap kene hadap lahnat2 macam ni atas jalan. https://t.co/W8ErSM41Ri

Dah tua2 pun🤦🏻♂🤦🏻♂ astaga https://t.co/yyZkE1ySKD

Bawak reta macam orang gila tiba2 babikan orang pulak🤣🤣🥲 https://t.co/0DLFLhh46V

Dalam pada itu ada yang berpendapat, pasti ada ‘perkara awal’ yang terjadi di antara kedua-dua kereta sehingga berlaku kejadian tersebut berhampiran Aeon Big Seremban 2, Negeri Sembilan.

Orang ramai diminta tidak melakukan perkara sedemikian kerana ia boleh mengundang kemalangan yang tidak sepatutnya berlaku.


Pemandu Wanita Cuai Ketika ‘U-Turn’, Dua Penunggang Motosikal Cedera Rempuh Myvi

Setiap pengguna jalan raya perlu membuat ‘kira-kira’ terlebih dahulu sama ada selamat ataupun tidak sebelum mahu membelok atau membuat pusingan-U. Jika tersalah ‘jangka’ boleh menyebabkan berlakunya kemalangan akibat dilanggar oleh kenderaan lain.

Baru-baru ini sebuah Myvi dirakam menjadi punca kepada satu kemalangan yang melibatkan dua orang penunggang motosikal tercedera serentak selepas merempuh kereta tersebut.

Pada awal rakaman video terbabit, pemandu Myvi itu cuba membuat pusingan-U di hadapan barisan kedai buah-buahan di tepi jalan raya tersebut. Selang beberapa saat selepas itu, datang sebuah motosikal meluru laju merempuh bahagian hadapan Myvi tersebut.

Setelah itu, datang sebuah lagi motosikal merempuh pada bahagian belakang kereta. Namun penunggang motosikal kedua sempat ‘melompat’ untuk mengelak bagi mengurangkan impak pelanggaran sebelum mangsa berjalan lalu terbaring di atas jalan raya.

Kemalangan tersebut membuatkan orang ramai mengecam tindakan pemandu wanita yang cuai itu kerana mengabaikan keselamatan pengguna jalan raya lain sehingga menyebabkan kecederaan kepada dua-dua penunggang motosikal tersebut.

Tambah orang ramai lagi, setiap pemandu diminta untuk melihat kawasan-kawasan blindspot untuk memastikan keadaan sekeliling selamat sebelum mahu membuat pusingan-U.

Para netizen juga mendoakan agar kedua-dua mangsa segera pulih dan meminta mereka untuk menuntut ganti rugi kepada pemandu wanita terbabit kerana menyebabkan kecederaan serta kerosakan pada motosikal masing-masing.

Baca perkongsian pengalaman mencemaskan di mana seorang wanita diekori oleh kenderaan yang tidak dikenalinya ketika memandu pada waktu malam.

‘Diekori’ Rapat Kereta Tidak Dikenali, Perkongsian Detik Cemas Wanita Ini Raih Perhatian Netizen

Tular Video Proton Wira Togel, ‘Pomen’ Bengkel Janji Siapkan Dalam Masa Seminggu

Walaupun Nampak ‘Uzur’, Orang Ramai Tergamam Lihat Proton Saga Mampu Tarik Lori Treler


Pemandu Wanita Dakwa Diganggu Ketika ‘Roadblock’, Bukit Aman Gantung Tugas Dua Pegawai Polis

Beberapa hari ini, tular berita pemandu wanita diganggu secara seksual oleh pegawai polis di dua sekatan jalan raya yang berbeza.

Lantaran itu, Bukit Aman telah menarik tugas dua pegawai polis secara serta merta selepas kedua-duanya didakwa terbabit dalam kejadian gangguan seksual terhadap pemandu kereta wanita.

Menerusi laporan, Pengarah Jabatan Integriti dan Pematuhan Standard (JIPS) Bukit Aman, Datuk Zamri Yahya mengatakan bahawa tindakan tersebut dibuat ke atas kedua-dua anggota polis tersebut sehingga siasatan kes berkenaan selesai dijalankan.

Menurutnya, kes tersebut disiasat mengikut prosedur dalam penyiasatan termasuk mencari saksi lain atau rakaman yang dapat mengesahkan dakwaan berkenaan.

Malah, beliau berharap mana-mana pihak yang mengalami situasi yang sama untuk tampil membuat laporan polis supaya siasatan dapat dijalankan dan tindakan sewajarnya dapat diambil.

Bagi anda yang terlepas isu tersebut, klik pautan di bawah untuk ketahui lebih lanjut.

Mesej Mahu Berkenalan, Pegawai Polis Disiasat Kerana Mengambil Nombor Wanita Ketika ‘Roadblock’

Tidak Patuh SOP, 10 Individu Makan Semeja Di Shah Alam Dikenakan Kompaun

Dikompaun RM1,000 Sewaktu COD, Lelaki Ini Jelaskan Isu Surat Saman Yang Sedang Tular


Pemandu Warga Singapura Cabut Lari Selepas ‘Kantoi’ Isi RON95

Kita semua tahu bahawa mana-mana pengguna kenderaan dari negara asing, mereka hanya dibenarkan untuk mengisi minyak RON97.

Tetapi wujud kumpulan warganegara asing yang degil dan selalu mengambil kesempatan, terutamanya warga Singapura yang hadir ke negara ini dan mengambil hak rakyat Malaysia.

Menerusi Facebook, SG Road Vigilante melaporkan satu lagi insiden kenderaan berdaftar dari Singapura telah bertindak mengisi minyak RON 95.

Tingkah lakunya yang seolah tidak bersalah itu telah dirakam oleh video dan dimuat naik di laman media sosial Facebook.

Tindakan beliau itu mendapat perhatian pembangu pam, yang bergegas ke pam petrol tersebut dan menghentikannya.

Warga Singapura yang merasa perbuatannya tersebut salah dan mungkin malu selepas pembantu pam tersebut menghalannya terys bergegas masuk ke dalam kereta dan memandu pergi.

Netizen yang mengulas video itu memuji tindakan pembantu pam tersebut.

Sebahagian rakyat Singapura pula berkata lelaki itu sepatutnya mengepam RON 97 sahaja kerana ia masih lebih murah daripada bahan api di Singapura.


Pemandu Wira Tukar Lorong Mengejut, Satu Keluarga Naik Motosikal Kemalangan

Menukar lorong secara tiba-tiba merupakan salah satu faktor utama kenapa kemalangan jalan raya boleh berlaku di negara kita. Lebih buruk lagi apabila kenderaan lain yang menerima ‘akibat’ atas keputusan yang dibuat oleh pemandu yang tidak bertanggungjawab itu.

Tular baru-baru ini satu rakaman dashcam satu keluarga termasuk seorang kanak-kanak yang sedang menaiki motosikal merempuh sebuah kenderaan model Mazda setelah SUV tersebut terpaksa brek mengejut apabila ada sebuah Proton Wira menukar laluan lorong secara tiba-tiba.

— NurSajat (@naimazharrrr) September 18, 2021

Rakaman video tersebut terakam pada dashcam salah sebuah kenderaan yang berada di belakang mereka. Proton Wira tersebut secara terang-terangan dilihat menukar masuk ke laluan kirinya secara mengejut sehingga menyebabkan pengguna jalan raya lain pula terlibat kemalangan.

Orang ramai yang menonton video tersebut rata-rata memberikan komen yang tidak berpuas hati dengan tindakan melulu pemandu Proton Wira tersebut.

Pada masa yang sama, ramai memberi pesanan kepada penunggang motosikal serta pemandu kenderaan bertayar empat di luar sana supaya mengamalkan jarak pemanduan selamat agar dapat mengelak sekiranya kenderaan hadapan membuat brek mengejut secara tiba-tiba.

Thanks to the couple who check the victims first before their car. Humanity restored; at least✨👍🏻 Semoga takde kecederaan serius aamiin. https://t.co/OvTpCuZ6qT

— 🇵🇸🇲🇾احمد (@ahmdfik) September 19, 2021

They checked if the victim is okay or not first warms my heart. https://t.co/2Mo1tBGw0R

Marilah install dash cam, we will never know https://t.co/jP7CVQShBc

Para netizen turut memuji pasangan di dalam kereta Mazda tersebut kerana sejurus motosikal melanggar bahagian belakang kereta mereka, kedua-duanya terus melihat keadaan ahli keluarga tersebut.

Tidak kurang juga ada yang menyeru orang ramai agar memasang sistem dashcam pada kenderaan masing-masing kerana ia bukan sahaja dapat merakam ‘bukti’ untuk diri sendiri, pada masa yang sama ia boleh membantu merakam insiden yang berlaku kepada orang lain.

Semoga ahli keluarga motosikal tersebut cepat pulih dan insiden ini menjadi iktibar buat orang ramai agar sentiasa memandu secara defensive berbanding pemanduan agresif yang boleh menyebabkan berlakunya kemalangan jalan raya.

Lihat rakaman sebuah lori pasir merempuh hampir 5 kenderaan sehingga menyebabkan seorang pemandu Myvi nyaris kehilangan nyawa.

Lori Pasir Hilang Kawalan Rempuh Myvi Hingga Remuk Teruk

Pemandu Lori Pasir Punca Kemalangan Ngeri Didapati Positif Dadah

Pemandu Myvi Kongsikan Keadaan Terkini Selepas Terselamat Daripada Kemalangan Ngeri


Pemandu Yang Tidak Menerima Saman Bakal Membayar Insuran Yang Rendah

Jika sebelum ini para pemandu perlu membayar jumlah yang sama meskipun memiliki saman mahupun tidak, kini tidak lagi melalui pengumuman terbaru yang dibuat oleh Menteri Pengangkutan, YB Anthony Loke.

Mula diimplemen seawal tahun hadapan, para pemandu yang tidak menerima saman bakal dikenakan bayaran insuran yang lebih rendah. Proses implemen ini juga bakal melibatkan pihak insuran serta beberapa pihak bagi menjayakannya.

Berdasarkan kenyataan yang dibuat YB Anthony Loke, undang-undang terbaru ini bukan sahaja memberi ganjaran buat mereka yang membawa secara berhemat malah menggalakkan orang ramai untuk membawa dengan lebih cermat bagi mengelakkan daripada kemalangan. Selain itu, idea ini turut memberi kelebihan buat syarikat insuran dimana jumlah kemalangan dapat dikurangkan.

Cadangan yang diutarakan ini dijangka bakal dijayakan seawal tahun hadapan dengan kerjasama beberapa pihak. Buat anda yang mahu membayar kadar insuran yang lebih rendah, pastinya mengelakkan daripada saman menjadi pilihan.

Kami kongsikan kepada anda beberapa artikel lain berkaitan undang-undang dan info jalan raya di Malaysia. Klik pautan di bawah untuk artikel penuh.

Nombor Plat Khas Buat IPTA Bakal Diperkenalkan JPJ

JPJ Keluarkan 7 Jenama Kereta Yang Dipanggil Semula Untuk Beg Udara Takata

JPJ Umum Peraturan Baharu Untuk Cermin Gelap Mulai 8 Mei 2019


Pemangku Raja Pahang Suka Grafik Fahmi Reza, Minta ‘Kaki Report’ Jangan Buat Laporan Polis

Pemangku Raja Pahang Tengku Hassanal Ibrahim Alam Shah menunjukkan sikap keterbukaan dalam menerima kritikan apabila menyatakan minat terhadap karya grafik Fahmi Reza. Dalam hantaran terbaharunya di laman Instagram, Tengku Hassanal turut meminta orang ramai tidak membuat laporan polis terhadap Fahmi Reza.

“Tak perlu lapor polis. “Saya sebenarnya suka grafik itu,” tulisnya.

Dalam karya terbaharu Fahmi, dengan berlatar belakang warna kuning, ia menunjukkan seorang pemuda bertengkolok melakukan tekan tubi dengan kata-kata “Push-up 4 tasik chini” yang merujuk kepada kempen media “cabaran tekan tubi untuk alam sekitar” tahun lalu, yang baginda sendiri muat naik di laman sosial miliknya.

Satira Fahmi ini hadir apabila Pertubuhan Pendidikan, Sains dan Kebudayaan Pertubuhan Bangsa-Bangsa Bersatu (Unesco) berkata Tasik Chini – tasik kedua terbesar di Malaysia – tidak lagi memenuhi kriteria sebagai rizab biosfera.

— Fahmi Reza (@kuasasiswa) July 26, 2022

Bagaimanapun, melalaui usaha campur tangan Tengku Hassanal, kerajaan Pahang telah memberhentikan kegiatan pelombongan dan pembersihan hutan di Tasik Chini.

Selain itu, baginda turut memohon maaf kepada aktivis alam sekitar Noor Jehan Abu Bakar kerana lewat menghadiri satu acara minggu lalu.

Noor Jehan sebelum ini membuat satu hantaran yang meluahkan rasa kurang senang beliau apabila Tengku Hassanal dan beberapa pegawai tertinggi lewat selama dua jam ke salah satu acara Program Pemulihan Ekosistem Zon Penampan.

“Mesej peribadi saya kepada Noor Jehan Abu Bakar, saya dengan jujur hati memohon maaf kerana lewat ke acara itu.

“Saya tidak berapa sihat pagi itu dan terpaksa mengambil beberapa langkah pencegahan untuk keselamatan semua,” kata baginda.

Baginda turut meminta agar pihak polis untuk tidak menyiasat Noor Jehan atas kesalahan menghina Tengku Hassanal, “Tolong jangan buat drama.”

Kasut ini mendapat undian tertinggi di Vans Asia Custom Culture. Rujuk pautan di bawah untuk membaca.

Kasut Ini Sedang Mendapat Undian Tertinggi Di Vans Asia Custom Culture

Netizen Hasilkan ‘Playlist’ Spotify Khas Buat Fahmi Reza Selepas Beliau Ditahan Polis

Netizen Anggap Fahmi Reza Biadap, Lukis DG Hisham Dalam Mangkuk Tandas


Pembaca Berita Dunia RTM, Farit Ismeth Emir Meninggal Dunia

Penyampai berita terkenal RTM, Farit Ismeth Emir dilaporkan telah meninggal dunia di di Hospital Assunta, Petaling Jaya, Selangor pada hari ini.

Perkara itu dimaklumkan oleh rakan penyampai dan pengacara Hafizal Hamad dan Akbar Sahari di laman Twitter pada tengahari tadi.

Dukacita penyampai berita RTM terkenal Farit Ismeth Emir baru sahaja menghembuskan nafasnya yang terakhir di Shah Alam. Farit, fondly known as Pak Ngah to all of us at RTM. He will be missed.

Semoga Pak Ngah tenang disisiNya. Al-fatihah.

— AkbarSahari (@rabkairahas) April 20, 2020

Salam. Dukacita penyampai berita RTM terkenal Farit Ismeth Emir baru sahaja menghembuskan nafasnya yang terakhir di Shah Alam. Pak Ngah terima kasih atas segala tunjuk ajar.AL FATIHAH

— Hafizal Hamad (@hafizal_hamad) April 20, 2020

Menurut Astro Awani, berita tentang pemergian pengacara itu turut disahkan anaknya sendiri Farzwa De-Attaher Emir atau lebih dikenali sebagai DJ Fuzz.

“Farid Ismeth Emir baharu sahaja menghembuskan nafasnya yang terakhir di Hospital Assunta, Petaling Jaya.

“Allahyarham dikenali sebagai Pak Ngah dalam kalangan warga RTM merupakan individu yang penting dan sudah beliau tentu akan dirindui,” katanya.

Berikut adalah beberapa berita terkini yang berlaku di dalam dan luar negara. Tekan pada pautan di bawah.

KKM Kesan Kluster Baharu Dalam Kalangan Pelajar Baru Tiba Dari Indonesia

Krisis COVID-19 Buka Hati Bintang MMA Untuk Peluk Islam

Mahu Gunting Rambut Dan Melepak Antara Sebab Rakyat AS Tolak Kuarantin Di Rumah


Pembaca Berita TV3 Umum Letak Jawatan Secara Langsung

Bertugas sebagai pembaca berita TV3 membuatkan nama Izwan Azir Saleh bukan satu nama yang asing lagi dalam kalangan rakyat Malaysia. Sebelum ini beliau merupakan antara barisan hadapan Buletin Utama yang sering menerima kecaman terutamanya berkaitan dengan isu politik.

Selepas 16 tahun berkhidmat, beliau semalam mengumumkan perletakan jawatannya ketika Buletin Utama sedang bersiaran secara langsung. Pengumuman ini menerima pelbagai respon yang rata-ratanya mempamerkan rasa sedih dari netizen dan rakan sekerja.

Kalau tak silap saya dgr 19thn lamanya di Media Prima

Antara sedar atau tdk byk ilmu dikongsi kpd kami

Pembaca berita TV3 Izwan Azir Saleh punya tagline “assalamualaikun dan selamat malam” akan dirindui :’) ,Lama siot dari zaman aku kecil lagi dia jadi wartawan dengan pembaca berita kat tv3 tu.

Siaran langsung semalam diakhiri dengan ucapan selamat tinggal dari rakan setugas, Pang Chin Fei dan ungkapan “Assalamualaikum dan Selamat Malam Malaysia” dari Izwan. Penonton pasti akan merindui kewibawaan beliau dalam menyampaikan informasi terkini selepas ini. Selamat maju jaya, Izwan Azir Saleh.


Adakah Benar Ini Wajah Terkini Adele?

Beberapa hari lalu, tular di laman Facebook tentang ‘wajah terkini’ penyanyi terkenal Adele. Umum sudah tahu Adele kini tidak bertubuh gempal seperti dahulu kerana berjaya mengurangkan berat badan sehingga 45kg.

Penampilan Adele yang semakin kurus pada mulanya merisaukan peminat. Namun menurut Adele, untuk menurunkan berat badan beliau cuma mengikuti diet yang lebih baik dengan makan lebih buah dan makanan berkhasiat.

Laman Mr. Everything di Facebook adalah laman yang bertanggungjawab menyebarkan ‘gambar terkini’ Adele. Perkongsian tersebut dikongsi lebih 15,000 kali di Facebook setakat ini.

Namun nampaknya pengguna Facebook ramai yang terus percaya bahawa gambar wanita berkenaan adalah Adele. Sebenarnya, gambar berkenaan merupakan gambar pelakon Hollywood, Emily Blunt. Antara filem lakonan beliau adalah A Quiet Place dan Edge Of Tomorrow.

Gambar-gambar yang dikongsikan pula merupakan gambar photoshoot Emily bersama majalah Vanity Fair pada tahun 2018. Wajah Adele dan Emily dikatakan mirip kerana kedua-dua mereka mempunyai dagu berlekuk.

Dikatakan perkongsian Mr. Everything tersebut hanyalah sekadar gurauan dan tidak menyangka ramai yang ‘tertipu’. Buat yang tertanya-tanya, ini adalah wajah terkini Adele yang dimuat naik tuan punya badan 3 hari yang lalu.

A post shared by  Adele (@adele) on Jun 27, 2020 at 2:52pm PDT

Ini pula rahsia Adele untuk turunkan berat badan sehingga 45kg. Baca lagi pada pautan di bawah.

Ini Rahsia Penyanyi Adele Berjaya Turunkan Berat Badan Sebanyak 45kg

Wajah Seiras Tanda Jodoh, Doktor Rungkai Fakta Mengapa Wajah Kita Mirip Pasangan

‘Abang Maznah’ Curi Tumpuan Netizen, Rupanya Orang Kuat Di Sebalik LTdL


Pembaca Vocket Kongsi Koleksi Gambar Peribadi Sewaktu Projek Pembinaan MRT

Laluan MRT Kajang – Sungai Buloh hari ini telah masuk hari ke 4 dibuka untuk kegunaan umum. Berikutan itu, kami telah menghubungi seorang pembaca Vocket yang telah terlibat secara langsung sepanjang projek pembinaan MRT ini iaitu saudara Nasrun Afiq Bin Nor Azmi.

Pemuda berusia 26 tahun ini pada awalnya bertugas sebagai salah seorang supervisor keselamatan di tapak pembinaan MRT di bawah sebuah syarikat struktur dan sivil bagi stesen Bukit Bintang.

Namun kerana minat dan keinginan untuk tahu dengan lebih mendalam terutama tentang bagaimana sistem keretapi MRT berfungsi, Nasrun mengambil keputusan untuk bertukar ke jabatan lain yang bakal memberikan pendedahan dan pengalaman baru buat beliau.

Pengalaman menarik sepanjang bekerja bagi projek MRT

Bertukar ke bahagian safety system and trackwork memberi peluang kepada Nasrun melihat secara dekat kerja-kerja yang dilakukan sepanjang MRT dibina. Antara yang menarik bagi beliau adalah :

1. Melihat bagaimana kerja-kerja menggali tanah di Bukit Bintang dengan kedalaman 42 meter di kawasan tumpuan orang ramai. Pastinya cabaran paling besar adalah memastikan keselamatan berada pada tahap maksima buat kesemua yang berada di kawasan tersebut.

2. Melihat mesin berteknologi tinggi menjalankan kerja mengorek dan menyambung segmen-segmen terowong bagi projek MRT di bawah tanah di sekitar Kuala Lumpur.

3. Menyelia dan menjaga 57 biji keretapi elektrik (electric train atau singkatannya ET) sewaktu penghantaran.

4. Bagaimana kerja-kerja pembinaan dilakukan selama 24 jam tanpa henti.

Berikut gambar-gambar yang telah dirakam oleh Nasrun sepanjang pembinaan MRT berlangsung.

Perasaan selepas projek MRT Fasa 1 siap dibina

Bagi Nasrun beliau rasa seronok sekaligus berbangga kerana menjadi sebahagian daripada mereka yang terlibat dalam menjayakan pembinaan MRT yang turut mencipta satu lagi sejarah bagi pengangkutan awam di negara ini.

“Walaupun setiap hari perlu bekerja sewaktu pembinaan projek MRT, bila dah siap dan lihat sendiri orang ramai menggunakan pengangkutan ini, saya rasa seronok. Bayangkan bagaimana kami bermula dari tanah yang kosong dan lapang sehingga akhirnya terbina satu struktur yang boleh dimanfaat dan digunakan oleh rakyat Malaysia. Ini antara kisah yang saya boleh ceritakan kepada anak cucu nanti,” ujar Nasrun.

Tambah kawan dan kenalan dari luar negara

Siapa sangka kerana pekerjaan ini, ia turut membawa kenalan baru buat Nasrun. Kerana tugas, Nasrun perlu berurusan dan berkomunikasi dengan pekerja dari luar negara.

“Disebabkan saya suka travel, saya berkawan dengan mereka. Pada bulan Mei baru-baru ini, saya telah ke Perancis dan sewaktu di sana saya telah diajak tinggal bersama kenalan warga Perancis yang pernah terlibat dalam projek MRT di negara Malaysia. Kawan-kawan saya ini juga sekarang sedang terlibat dengan projek MRT di negara mereka.”

Bak kata orang tua, berkawan biar seribu. Itulah yang dilakukan oleh Nasrun. Lebih menarik warga Bangladesh dan Pakistan yang bekerja untuk pembinaan projek MRT ini juga turut mengajak Nasrun berkunjung ke negara mereka.

“Bila projek MRT fasa 1 ini siap, kawan-kawan warga Bangladesh dan Pakistan turut gembira. Mereka siap buat parti sesama mereka. Kawan-kawan yang dah balik ke negara asal di Bangladesh dan Pakistan pun ada yang ajak saya travel ke negara mereka.”

Selepas MRT Line 1 siap sepenuhnya, pembinaan MRT Line 2 yang dinamakan SSP pula akan disambung meliputi laluan Sg Buloh – Serdang – Putrajaya Line. Projek sambungan ini dijangka siap sepenuhnya pada tahun 2022 meliputi perjalanan sejaun 52.2 km dengan jumlah stesen sebanyak 36 buah stesen.

Di bawah pula adalah gambar yang sempat dirakam oleh Nasrun selepas MRT Fasa 1 siap. Sebagai salah seorang yang terlibat bagi pembinaan MRT ini, saya yakin banyak kenangan dan kisah yang disimpan oleh Nasrun apatah lagi apabila ia melibatkan projek yang memakan masa beberapa tahun untuk disiapkan.


Pembantu Profesor Dikecam Kaitkan Iklan Arak Keluar Di ‘Timeline’ Dengan Pengumuman Perdana Menteri

Pelantikan Datuk Seri Anwar Ibrahim sebagai Perdana Menteri Malaysia ke-10 telah menjadi bual bicara bukan sahaja di kalangan rakyat Malaysia, bahkan telah menarik perhatian dunia apabila Bursa Malaysia dilaporkan menjadi ‘hijau’ sejurus pengumum tersebut dibuat.

Bagaimanapun ada satu hantaran Facebook telah mengundang rasa kurang puas hati netizen apabila pemilik akaun media sosial itu mengaitkan iklan arak keluar secara tiba-tiba di timeline Facebook dengan pelantikan Perdana Menteri baharu.

“Hai..biar betik ini. Baru sahaja umum PM ke-10, tiba-tiba keluar ads Whiskey di wall FB. Tak pernah-pernah keluar iklan dekat sini, elok pula timing nya hari ini. Lain macam Whiskey ini,” tulis pemilik akaun tersebut.

Hantaran tersebut telah menerima kecaman netizen kerana perkara tersebut langsung tidak berkait dengan pelantikan pucuk kepimpinan baharu negara ini.

Netizen memberi pencerahan iklan yang keluar pada timeline Facebook bergantung pada hasil carian yang pernah dibuat melalui platform media sosial atau web browser seperti Google atau Safari.

Sebagai contoh, jika kita sentiasa membuat carian mengenai ‘ikan laga’, Facebook akan menunjukkan iklan-iklan berbayar yang berkaitan dengan ikan laga kepada penggunanya yang telah berada di dalam ‘kelompok audien terpilih’.

Dalam pada itu, netizen meminta pengguna Facebook itu agar berlapang dada dengan keputusan PRU15 baru-baru ini. Bukan membuat spekulasi semberono terhadap individu atau parti yang tidak sehaluan ideologi politik dengan dirinya.

Netizen turut berharap agar orang ramai tidak menyebarkan ‘kebencian’ yang tidak perlu dan tidak sepatutnya, serta bersama-sama membangunkan semula negara yang diketuai pucuk kepimpinan baharu.


Pembatalan Servis Grab Bakal Dikenakan Denda Bermula RM3 Sehingga RM5

Seringkali kita membaca rintihan pemandu Grab yang menjadi mangsa pengguna yang tidak bertanggungjawab yang membatalkan servis e-hailing selepas ditempah sekaligus membuatkan para pemandu terpaksa menanggung kos perjalanan ke lokasi pelanggan.

Kini, selepas Grab Singapura mula mengimplementasinya pada beberapa minggu yang lalu, Grab Malaysia nampaknya bakal memulakan perkara yang sama bermula 25 Mac ini untuk menjaga kebajikan serta memberi keadilan buat para pemandu.

Berdasarkan pengumuman yang dikongsikan Grab, caj pembatalan ini bakal dikenakan sekiranya para pengguna membatalkannya 5 minit selepas tempoh tempahan dibuat.

Caj yang dikenakan buat servis GrabCar, JustGrab, GrabShare, GrabTaxi adalah sebanyak RM3 manakala Grab Car untuk 6 penumpang adalah RM4 dan GrabCar Premium pula sebanyak RM5.

Dari segi pembayaran denda yang dikenakan, pengguna yang menggunakan GrabPay bakal dipotong serta-merta manakala untuk pengguna yang menggunakan bayaran tunai, cas akan dikenakan pada tempahan seterusnya.


Ketahui Perkara Penting Ini Sebelum Buat Pembayaran Guna Kad Kredit Atau Debit

Hari ini negara kita sudah mula memperkenalkan sistem pembayaran yang lebih mudah iaitu dengan menggunakan kad debit atau kredit sahaja. Umumnya banyak terdapat di stesen minyak ataupun pasaraya. Dari sudut positif, bagi saya ianya memudahkan urusan pembayaran tanpa perlu membawa wang tunai sekaligus risiko wang dirompak juga rendah.

Namun, ini bermakna ia bukanlah 100% selamat. Dalam dunia teknologi yang serba canggih sekarang, pelbagai taktik digunakan penjenayah untuk menjalankan operasi mereka dalam era digital termasuklah rompakan kad debit atau kredit.

Jika anda salah seorang daripada pengguna yang membuat pembayaran melalui kad kredit ataupun debit, ini adalah perkara penting yang mesti anda ambil peduli sebelum membuat apa-apa pembayaran menggunakan kad. Hal ini sebagai langkah keselamatan untuk mengelakan wang anda lesap dicuri penyamun digital.

Kebanyakkan daripada mangsa terperangkap dengan sejenis alat pengimbas khas yang digelar ‘Skimmer’. Alat ini membolehkan penjenayah mencuri data peribadi anda. Oleh itu pengeluar terminal kad kredit Ingenico telah mengeluarkan satu panduan khas untuk rujukan supaya anda dapat mengenal pasti antara terminal tulen (Ingenico iSC250) atau skimmer.

1. Ruang terminal skimmer jauh lebih besar berbanding yang original. Paling mudah lihat pada tempat masukkan kad.

2. Ciri utama yang mudah dikenal pasti ialah saiz skimmer jauh lebih besar berbanding yang tulen. Rujuk gambar di atas. Terminal pengimbas dibahagian kanan yang tulen tidak selebar skimmer.

3. Butang penekan pada skimmer lebih mudah ditekan dan kelihatan tidak begitu menyerlah.

4. Tiada lampu LED hijau. Ketika kad anda diimbas, pastikan lampu LED berwarna hijau yang terdapat di bahagian atas penjuru kiri menyala.

5. Kerap tergendala. Skimmer selalunya kerap tergendala atau memakan masa yang agak lama. Jadi, jika meragukan batalkan sahaja transaksi.

Selain daripada itu, langkah selamat lain yang mesti anda tahu ialah:

1. Mempunyai kad debit berasingan yang hanya mempunyai jumlah wang yang anda perlukan sahaja.

2. Mempunyai sambungan bersama perkhidmatan perbankkan seperti sistem pesanan ringkas (SMS) yang akan bertindak balas terhadap debit yang tidak dijangka.

3. Hadkan pengeluaran tunai, jadi penjenayah tidak dapat mengeluarkan semua wang anda dengan serta-merta.

4. Jika kehilangan kad, segera hubungi pihak bank. Jangan endahkan perkara ini walaupun seminit.

5. Sesetengah bank anda menyediakan insurans untuk kad dengan menyediakan beberapa program khas seperti melindungi pelanggan mereka daripada penipuan dan pembayaran ganti rugi. Jika ada, elok dimanfaatkan.

6. Jika anda membayar dengan kad, pastikan pekerja tidak membawa kad jauh daripada anda. Jika di restoran, jangan biarkan pelayan restoran membawa kad anda. Risiko kad disalah guna mungkin berlaku, pastikan semua operasi berlaku di depan mata.

7. Selepas membuat pembayaran dengan kad, lihat resit anda dengan teliti. Pastikan pada bahagian jumlah tidak dibiarkan kosong.


Pembayaran Lazada Kini Boleh Dilakukan Secara Tunai Di 7-Eleven Berdekatan Anda

Mungkin ada diantara sudah lama tahu sebenarnya anda berpeluang untuk membuat pembayaran secara terus di 7-Eleven selepas anda membuat tempahan di Lazada. Nampaknya servis ini kini diperluas lagi dengan hasil kerjasama gateway payment diantara MOLPay dan 7-Eleven.

Caranya mudah sahaja, pengguna cuma perlu memilih medium pembayaran ‘Cash at 7-Eleven’ semasa membuat pembayaran di Lazada, seterusnya paparkan slip pengesahan sama ada melalui kertas yang dicetak ataupun melalui telefon pintar di kaunter 7-Eleven sebelum pembayaran dibuat. Pengguna akan menerima SMS sebagai sebaik sahaja anda membuat bayaran di 7-Eleven. Mudah bukan?

Fungsi ini juga lebih memudahkan orang ramai setelah kerjasama ini berjaya memberikan pengguna akses untuk membayar di mana-mana cawangan 7-Eleven seluruh Malaysia.

Nak tahu apa yang lagi best mengenai fungsi terbaru MOLPay bersama 7-Eleven ini? Kini pengguna berpeluang untuk membuat pembayaran selama 48 jam. Dalam erti kata lain, anda tidak perlu terburu-buru untuk membuat pembayaran sejurus tempahan dibuat.

Nak cuba? Anda boleh layari laman web Lazada, dan pilih mana-mana barangan untuk didapatkan atau anda boleh dapatkan barangan trending masa kini iaitu Fidget Spinner dan pilih medium pembayaran ‘Cash at 7-Eleven’. Sangat mudah dan sesuai buat mereka yang tidak mempunyai akaun pembayaran secara online atau kad debit.


Pembayaran Starbucks Kini Boleh Dibuat Melalui WeChat Pay

Selepas tersiarnya notis yang membolehkan orang ramai duduk di premis Starbucks tanpa membeli makanan atau minuman terlihat semakin ramai anak muda yang menghabiskan masa dengan rakan-rakan. Pastinya dengan sokongan WeChat Pay akan menggalakkan lebih ramai anak muda untuk meluangkan masa di premis ini.

Penggunaan WeChat Pay ini cukup mudah kerana pengguna hanya perlu memilih ‘Wallet’, masukkan nombor kad kredit di pilihan ‘Bank Card’ dan kemudian pengguna perlu mengisi nilai ‘Wallet’. Pembayaran boleh dibuat dengan hanya menunjukkan kod pengimbas QR melalui pilihan ‘Quick Pay’ di kaunter pembayaran.

Bukan itu sahaja, dalam usaha untuk mempromosikan penggunaan aplikasi ini Starbucks juga menawarkan promosi khas untuk pengguna WeChat Pay dengan menawarkan Americano bersaiz grande dengan hanya RM1 sahaja pada 11 November hingga 25 November ini. Promosi tertakluk pada terma dan syarat.


5 Pembaziran Yang Sering Berlaku Setiap Kali Menjelang Raya

Bila menjelang raya, semua orang sibuk nak buat persiapan menyambut hari raya walaupun puasanya biasa-biasa sahaja. Dengan satu alasan kukuh, raya setahun sekali je. Oleh kerana keterujaan yang melampau, jadi amat kurang kita berhati-hati terhadap ‘keselamatan poket’ untuk hari selepas raya.

Bercakap atas pengalaman sendiri, kah! Dan sebagai peringatan bersama supaya tidak merana selepas raya, di sini ada beberapa pembaziran yang sering kita lakukan setiap kali menjelang raya tanpa sedar.

Pembaziran yang berlaku awal sekali, majlis berbuka puasa. Ya! Biasanya kita sibuk nak buat majlis berbuka puasa, kalau sekali dua boleh tahan lagi. Ini dah siap susun jadual awal-awal majlis berbuka puasa daripada group kawan sekolah rendah, sekolah menengah, kolej, universiti, geng pejabat, orang kampung dan lain-lain.

Dan biasanya duit mesti collect seorang sikit. Paling sikit RM30.00 satu kepala. Kalau 10 kali dah RM300.00. Banyak tu. Itu belum masuk lagi belanja bazar ramadan yang hari-hari.

Paling bahaya dan tak sedar. Lagi-lagi kalau nak beli baju raya yang berjanama. Kadang nak ikut trend punya pasal sanggup habis beratus ringgit untuk sepasang baju. Itu belum masuk t-shirt, kasut, atau beg duit lagi. Dalam tak sedar, boleh lesap RM500.00 sekali jalan saja.

Dah macam kena pukau pula. Bila setiap kali menjelang raya, tabiat nak tukar semua baru ni mesti ada. Orang bujang gaya orang bujang, yang dah berumah tangga ragam lain pula.

Kalau dirumah, habis semua nak tukar baru. Dari langsir, kerusi, meja makan sampailah pinggan dapur. Semuanya nak set baru. Jenis yang tak fikir panjang, boleh lesap sampai ribu ringgit pun ada. Itu kalau cash, yang sanggup berhutang pun ada.

Ini pun satu lagi jenis pembaziran tanpa sedar. Beli kuih raya banyak-banyak. Macam-macam jenis kuih beli, padahal bentuk saja lain tapi rasa sama. Itu belum lagi persiapan untuk jamuan makan besar-besaran pada hari raya pertama lagi.

Nak jamu orang boleh, benda baik dah tu. Tapi kena juga ikut kemampuan, jangan sampai membazir dan merana diri sendiri. Alah, raya nanti orang bukan nak makan sangat. Sekadar ambil adat tunjuk muka dan sembang-sembang saja. Percayalah, ini realiti. Hahahha.

Ini yang paling membazir dan tak berfaedah walaupun dah tahu. Beli mercun banyak-banyak sebab nak pesta malam raya nanti. Berdentum-dentum bunyi mercun, siapa paling kuat dia paling gempak sekali. Kalah raya cina.

Minat yang mendalam terhadap mercun boleh mencecah kos sehingga ratusan ringgit. Serius, membazir gila. Paling pelik, dekat uptown pun ada orang jual mercun. Memang cari duit raya sungguh depa ni.

Kalau ada juga kerap membazir dengan perkara-perkara yang disenaraikan di atas, mulalah berhati-hati dari sekarang supaya lepas raya masih lagi boleh bergembira.

Bebelanjalah dengan bijak, setakat ni berapa ringgit dah anda berhabis untuk raya tahun ni?


Apa Yang Dua Lelaki Ini Sanggup Lakukan Untuk Ikan Emas Mereka Sangat Jarang Didengari

Ada dua kisah mengenai pembedahan ikan emas yang jarang-jarang kita dengar. Satu berlaku di England dan satu lagi di Australia.
Rupa-rupanya pembedahan ikan bukanlah perkara yang baru.

Seorang lelaki telah membayar sebanyak £300 kerana risaukan kesihatan ikan peliharaannya. Bayaran ini bagi pembedahan melegakan sembelit kerana tidak lawas buang air besar! Prosedur ini memakan masa 1 jam dan berjaya menyelamatkan nyawa ikan ini daripada mati akibat toksik yang berlebihan.

Ikan emas comel yang malang ini menghidap tumor di otaknya. Pembedahan ini mengambil masa 45 minit dan kosnya lebih murah iaitu $200 sahaja. Ia kini berumur 10 tahun dan dijangkakan boleh hidup 20 tahun lagi.

Pendapat kami: Untuk sesetengah orang, pembedahan ini mungkin tidak perlu. Kos membeli ikan emas yang baru adalah lebih murah dari merawat ikan emas yang sakit. Tetapi, kasih sayang dua manusia di atas pada haiwan kecil ini membuat kita berasa terharu.


Botox Dan Pembedahan Plastik Untuk Haiwan Peliharaan Di Korea Selatan

Negara Korea Selatan dikenali ramai sebagai ‘negara pembedahan plastik’.

Menurut The Washington Post, 20% daripada keseluruhan wanita Korea Selatan telah menjalani ‘kerja-kerja kosmetik’ untuk menjadikan diri mereka lebih cantik.

Baru-baru ini, kegilaan terhadap kecantikan telah mula menular terhadap haiwan peliharaan, terutamanya anjing. Ramai netizen melahirkan kemarahan terhadap trend ini, kerana jelas haiwan-haiwan ini tidak boleh berkata ‘tidak’, sekiranya mereka tidak bersetuju.

Menurut akhbar Chosun Daily, dalam artikel bertajuk, “Dari Botox Ke Pembedahan Mata… Pembedahan Plastik Terhadap Anjing Semakin Popular”, mereka menulis:

Ini adalah gambar anjing sebelum (kiri) dan selepas (kanan) menerima pembedahan plastik. Prosedur ini dilakukan kerana kelopak mata dalaman menunjuk ke arah dalam. Mata anjing menjadi lebih besar selepas menerima prosedur ini. Terdapat banyak orang yang inginkan prosedur ini dilakukan kerana alasan yang sama.

Baru-baru ini, Miss Lim melawat doktor haiwan untuk mendapatkan vaksin kepada anjingnya yang berusia lima bulan. Doktor haiwan tersebut bertanya sama ada beliau mahu anjing beliau menerima ‘pembedahan kosmetik’. Selepas melihat mukanya dengan teliti, doktor haiwan menunjukkan jurang di antara mulutnya dan bertanya, “Tidakkah ia tidak begitu selesa dilihat dari sudut pandang kosmetik?”

Pembedahan plastik untuk haiwan peliharaan sebelum ini bukanlah sesuatu yang baru, tetapi ianya dilakukan atas sebab kesihatan. Menurut Dr. Ann E. Hohenhaus, seorang veterinari di Pusat Kesihatan Haiwan di New York dalam satu wawancara dengan CBS:

Sekiranya terdapat lipatan kulit dialihkan (untuk mengelakkan jangkitan dan pengumpulan bakteria), ianya juga dipanggil pembedahan plastik. Dalam kes (sesetengah jenis) anjing, ia adalah keperluan perubatan.

Menurut Chosun Daily lagi, pembedahan plastik haiwan dijalankan di Korea Selatan atas sebab kosmetik. Menurut seorang veterinar yang tidak mahu dinamakan, berkata:

Pembedahan plastik untuk haiwan kesayangan sebelum ini dijalankan atas sebab perubatan tetapi hasilnya menjadikan anjing kelihatan lebih baik. Ini menyebabkan semakin ramai pelanggan berminat untuk mendapatkan pembedahan plastik atas sebab kosmetik untuk anjing mereka.

Seorang lagi veterinar, Dr. Toon berkata, pembedahan plastik untuk anjing adalah ‘selamat’, dan ia adalah ‘hak pemilik haiwan’ untuk menjadikan haiwan kesayangan mereka lebih cantik.

Di antara prosedur yang dilakukan termasuk, memendekkan ekor, memangkas telinga untuk menjadikannya lebih tajam, menghilangkan kedut, lemak dan tanda regangan, pembedahan kelopak mata, dan juga botox.

Akan tetapi jangan salah sangka. Dalam negara yang mementingkan kecantikan ini, masih ramai yang tidak bersetuju dengan trend yang sedang berlaku. Menurut majalah veterinar Korea Selatan, Daily Vet, majoriti rakyat Korea (63%) berkata, pembedahan kosmetik untuk haiwan kesayangan harus diharamkan.

Kerana yang penting, adalah kasih sayang dan apa yang dirasai di dalam hati daripada dan untuk haiwan peliharaan kita. Bukan apa yang dilihat dengan mata kasar.